qundao/data-zh-poetry huggingface dataset:
晋陵夜泊寄怀张总戎黄刺史
作者：胡应麟
朝代：明

君不见黄叔度，胸次汪汪千顷波。君不见张茂先，襟怀朗朗百间屋。萍踪邂逅天东南，把臂论心洞肝腹。张公僦舍宗阳宫，生平侠气摩苍穹。高牙大纛屏一壑，十年钓艇横西风。黄君卜筑紫阳岫，四壁图书坐清昼。雌雄二剑巧相值，错落寒光映袍袖。一朝遇我肺肝亲，青天散发成三人。把杯白眼望晴昊，寒冬大壑回阳春。围炉煖阁坐深夜，弹棋覆局流星文。形骸不将尔汝隔，往往一诺悬千钧。邀我湖头结新社，春花秋月长为邻。何意风波起仓卒，转盼交游异南北。脂车秣马发中路，把袂河梁壮夫泣。青衫潦倒困一经，俯首王门弄齐瑟。平津相君差快意，吐哺延宾近东壁。客星帝座宁久眠，梦入桐江钓鳌窟。吕梁震泽天茫茫，极目飞云横太行。遥看亲舍宅其下，霜鬟雪鬓垂高堂。功名富贵果何物，经时乞米留长杨。扁舟便作五湖客，重孥十口歌沧浪。黄河浊浪浩无际，支祁魍魉争豪强。大鲸如山奋鬐鬣，参差一叶浮沙棠。穷途历尽抵淮甸，南下维扬疾于箭。却忆张黄两故人，宿昔河梁涕沾面。男儿有身百不忧，千秋大业宁公侯。三孤九列亦馀事，荣华倏忽同蜉蝣。君不见张公英雄盖一世，烟阁云台了无系。忘却麒麟第一人，独往寒山问真谛。君不见黄君意气横青霄，一麾海上游逍遥。垂天大翼六月息，中林往往嗤鹪鹩。我今胡为尚泥滓，布袜青鞋共吾子。四百八十金银台，割据湖山誓从此。
晨发题壁
作者：胡应麟
朝代：明

春风一笑引流霞，占尽扬州十万家。惆怅碧桃何处落，银屏珠箔寄天涯。
暮春游白岳十二首 其一 齐云岩
作者：胡应麟
朝代：明

中天城阙吐蓬莱，万仞芙蓉压翠苔。紫雾昼连三竺起，青霞晨傍九华来。龟蛇隐见灵仙窟，龙象骞腾上帝台。奇绝东南谁并此，祗应人世有雄才。
暮春游白岳十二首 其七 司马碑
作者：胡应麟
朝代：明

十丈穹窿峙翠屏，如椽真慰北山灵。虫书半蚀先秦字，龙画傍分大夏铭。虚拟相如论泰岱，漫劳太史序云亭。何人解摸邯郸碣，祗是中郎读未停。
暮春游白岳十二首 其三 太素宫
作者：胡应麟
朝代：明

绛节宸居北斗悬，金银台观屹相连。朱甍宿雾千峰外，碧瓦笼云万岫前。粲烂灵旂朝帝日，飞扬神剑伏魔年。何因屩蹑罡风去，一叩玄关意惘然。
暮春游白岳十二首 其九 无量阁
作者：胡应麟
朝代：明

荧皇金碧挂檐楹，兰若翛然出化城。十里乱云双屐到，万山斜照一钟鸣。岐崖北绕飞梁现，黟水南拖匹练明。自是圭峰飞锡地，何须尘外问蓬瀛。
暮春游白岳十二首 其二 小天门
作者：胡应麟
朝代：明

重叠崖峦护翠屏，何人持斧凿青冥。千寻峭壁移夸父，一线寒空透巨灵。鍊石谁当支玉灶，丸泥吾欲闭金庭。不缘混沌频年斲，千岫桃花隔钓舲。
暮春游白岳十二首 其五 紫霄岩
作者：胡应麟
朝代：明

万峰晴色暮登临，望入山腰翠欲沉。雾拥楼台横碧落，云拖？盖出青岑。雄文勒岱知司马，秀句题匡忆翰林。三绝祇应留异代，莲花千丈扑狂吟。
暮春游白岳十二首 其五 紫霄岩
作者：胡应麟
朝代：明
体裁：七言律诗

万峰晴色暮登临，望入山腰翠欲沉。雾拥楼台横碧落，云拖�盖出青岑。雄文勒岱知司马，秀句题匡忆翰林。三绝祇应留异代，莲花千丈扑狂吟。
暮春游白岳十二首 其八 飞雨楼
作者：胡应麟
朝代：明

悬泉百尺乱侵衣，珠箔银屏护翠微。雾袅重崖浑欲堕，风回群岫尽如飞。山楼夜榻眠苍藓，石室春盘馔紫薇。一宿已知尘累断，竹西犹梦旧渔矶。
暮春游白岳十二首 其六 紫玉屏
作者：胡应麟
朝代：明

峥嵘香案帝庭留，万仞高悬翠欲流。九叠似张庐岳顶，三峰如削华山头。长舒雾色黄金界，半掩霞光白玉楼。椽笔大挥飞瀑底，凌云何似仲将愁。
暮春游白岳十二首 其十 樃梅庵
作者：胡应麟
朝代：明

移根何代植崔嵬，结搆名犹借樃梅。千里漫劳孤驿寄，一株元自太和来。花翘鹤膝时沾雾，干坼龙鳞乍起雷。嫩蕊疏枝浑欲折，凌风无处问瑶台。
暮春游白岳十二首 其十一 五老峰
作者：胡应麟
朝代：明

苍然离立尽彭聃，底事乘风下郁蓝。四皓衣冠犹减一，八公环佩仅馀三。移来不借匡庐顶，飞去重寻雁宕南。潦倒青莲头渐白，乍因奇绝驻征骖。
暮春游白岳十二首 其十二 三娥石
作者：胡应麟
朝代：明

参差霞佩出蓬莱，次第云鬟立翠苔。石上同心朝帝罢，山头联臂望夫来。从游宛入黄陵庙，争艳如登白玉台。漫说桃源双占尽，尚留倾国候仙才。
暮春游白岳十二首 其四 香炉峰
作者：胡应麟
朝代：明

斗绝穹窿四望奇，削成员峤置坤维。孤峰宛自庐山得，一柱真从太乙移。青燎夜升云黯淡，紫烟晨合雾淋漓。漫思香案曾叨秩，少住尘寰八百期。
暮春游白岳十二首·齐云岩
作者：胡应麟
朝代：明

中天城阙吐蓬莱，万仞芙蓉压翠苔。紫雾昼连三竺起，青霞晨傍九华来。龟蛇隐见灵仙窟，龙象骞腾上帝台。奇绝东南谁并此，祗应人世有雄才。重叠崖峦护翠屏，何人持斧凿青冥。千寻峭壁移夸父，一线寒空透巨灵。鍊石谁当支玉灶，丸泥吾欲闭金庭。不缘混沌频年斲，千岫桃花隔钓舲。绛节宸居北斗悬，金银台观屹相连。朱甍宿雾千峰外，碧瓦笼云万岫前。粲烂灵旂朝帝日，飞扬神剑伏魔年。何因屩蹑罡风去，一叩玄关意惘然。斗绝穹窿四望奇，削成员峤置坤维。孤峰宛自庐山得，一柱真从太乙移。青燎夜升云黯淡，紫烟晨合雾淋漓。漫思香案曾叨秩，少住尘寰八百期。万峰晴色暮登临，望入山腰翠欲沉。雾拥楼台横碧落，云拖？盖出青岑。雄文勒岱知司马，秀句题匡忆翰林。三绝祇应留异代，莲花千丈扑狂吟。峥嵘香案帝庭留，万仞高悬翠欲流。九叠似张庐岳顶，三峰如削华山头。长舒雾色黄金界，半掩霞光白玉楼。椽笔大挥飞瀑底，凌云何似仲将愁。十丈穹窿峙翠屏，如椽真慰北山灵。虫书半蚀先秦字，龙画傍分大夏铭。虚拟相如论泰岱，漫劳太史序云亭。何人解摸邯郸碣，祗是中郎读未停。悬泉百尺乱侵衣，珠箔银屏护翠微。雾袅重崖浑欲堕，风回群岫尽如飞。山楼夜榻眠苍藓，石室春盘馔紫薇。一宿已知尘累断，竹西犹梦旧渔矶。荧皇金碧挂檐楹，兰若翛然出化城。十里乱云双屐到，万山斜照一钟鸣。岐崖北绕飞梁现，黟水南拖匹练明。自是圭峰飞锡地，何须尘外问蓬瀛。移根何代植崔嵬，结搆名犹借樃梅。千里漫劳孤驿寄，一株元自太和来。花翘鹤膝时沾雾，干坼龙鳞乍起雷。嫩蕊疏枝浑欲折，凌风无处问瑶台。苍然离立尽彭聃，底事乘风下郁蓝。四皓衣冠犹减一，八公环佩仅馀三。移来不借匡庐顶，飞去重寻雁宕南。潦倒青莲头渐白，乍因奇绝驻征骖。参差霞佩出蓬莱，次第云鬟立翠苔。石上同心朝帝罢，山头联臂望夫来。从游宛入黄陵庙，争艳如登白玉台。漫说桃源双占尽，尚留倾国候仙才。
暮登太白楼望岱宗题
作者：胡应麟
朝代：明

阑干十二挂城头，百尺飞甍暮霭收。醉客千秋曾上坐，词人万里一登楼。天门月并长庚出，日观云吞大海流。屈指蟠桃归曼倩，骑鲸八极问离愁。
暮登金山同永叔憩闵山人轩中
作者：胡应麟
朝代：明

一龛聊避世，绝顶见高秋。舸舰维青雀，轩窗借白鸥。江风传磬远，山月照幢幽。瓢笠吾将去，相携问十洲。
暮秋望日同潘少逸蔡稚含夜集王水部宅
作者：胡应麟
朝代：明

过从良夜拂朱弦，上客相携玳瑁筵。工部诗名三世后，司徒文望四朝前。梅花尚忆扬州署，桃叶频呼白下船。莫怅秋光重九暮，月华仍向凤城圆。
暮秋病肺梦中作时有鼓盆之变
作者：胡应麟
朝代：明

微霜九月朔，一病罢登台。熟睡蝉声里，柴门午不开。茶烟萦翠筱，药裹翳青苔。兀兀巢居子，尘心且未猜。竟日焚香坐，丹枫敞画屏。参同原有契，道德岂无经。白露高涂屋，青山远抱亭。那能世缘縳，华发已星星。
暮秋病肺梦中作时有鼓盆之变·其一
作者：胡应麟
朝代：明

微霜九月朔，一病罢登台。熟睡蝉声里，柴门午不开。茶烟萦翠筱，药裹翳青苔。兀兀巢居子，尘心且未猜。
暮秋病肺梦中作时有鼓盆之变·其二
作者：胡应麟
朝代：明

竟日焚香坐，丹枫敞画屏。参同原有契，道德岂无经。白露高涂屋，青山远抱亭。那能世缘縳，华发已星星。
暮秋舟次南皮故人太末赵宗鲁以别驾经略河渠邀集行馆话旧并命小奚拨阮放歌酣畅达曙即席赋赠二章
作者：胡应麟
朝代：明

长夜高斋坐绿苔，扶风名郡近蓬莱。中丞海岱传高节，太史河渠录异才。月影似窥桃叶下，风声如和竹枝来。谁言百里淹骐骥，满眼黄金碣石台。促膝谈心宛故庐，雕栏香阁夜踌躇。千家海色尧封近，九派河流禹凿馀。啸引雄风来大陆，歌延明月下前除。腰间漫诧虔刀在，咫尺甘泉揽佩鱼。
暮秋舟次南皮故人太末赵宗鲁以别驾经略河渠邀集行馆话旧并命小奚拨阮放歌酣畅达曙即席赋赠二章·其一
作者：胡应麟
朝代：明

长夜高斋坐绿苔，扶风名郡近蓬莱。中丞海岱传高节，太史河渠录异才。月影似窥桃叶下，风声如和竹枝来。谁言百里淹骐骥，满眼黄金碣石台。
暮秋舟次南皮故人太末赵宗鲁以别驾经略河渠邀集行馆话旧并命小奚拨阮放歌酣畅达曙即席赋赠二章·其二
作者：胡应麟
朝代：明

促膝谈心宛故庐，雕栏香阁夜踌躇。千家海色尧封近，九派河流禹凿馀。啸引雄风来大陆，歌延明月下前除。腰间漫诧虔刀在，咫尺甘泉揽佩鱼。
暮行桐庐道中
作者：胡应麟
朝代：明

纳纳驱行旆，遥遥泛客槎。万山藏鸟道，一水护渔家。束峡天形小，奔崖地脉斜。严陵矶畔月，蚤已著芦花。
曳杖村西閒步见壁间二语甚佳而不知名字漫为易数字足成之
作者：胡应麟
朝代：明

红白花开篱豆齐，野人茅屋乱云西。庭前桑树老无叶，日午邻鸡飞上啼。
曹子念东归同邦相携酒兰阴作
作者：胡应麟
朝代：明

纷纷白眼又吾曹，睥睨山堂对浊醪。白昼星辰群下榻，青天云雾一挥毫。归途渐喜还江县，起色重因望海涛。十日平原堪此地，千峰寒月坐来高。
曹子念岁暮过访夜同集喻邦相署中分得云字
作者：胡应麟
朝代：明

仙槎逼岁下江濆，客馆张筵傍夜分。西北万星悬对酒，东南片月堕论文。鸣琴是处栖鸾翮，岸帻谁能唤鹤群。不信茂陵愁绪减，坐深庭叶渐纷纷。
曹能始改官南都
作者：胡应麟
朝代：明

题诗遥向凤凰台，人识青莲冠世才。宦薄南曹宁薏苡，官閒西寺亦蓬莱。苍山建业排云上，渌水长干漾月来。为报郁金堂畔女，流黄重织候新裁。
曹计部至自盘山极谭夜宿招提之胜赋此
作者：胡应麟
朝代：明

乱山回合暮云齐，流水桃花汉阙西。绝顶双灯悬舍利，中峰一刹现菩提。萝深忽跨猿猱上，树古聊同鹳鹤栖。最是夜深铃铎畔，天鸡如傍法轮啼。
曹计部访寓中赋赠
作者：胡应麟
朝代：明

词藻翩翩跨七闽，楼船曾宿大堤春。辉煌结驷寻燕侠，缥缈惊鸿问洛神。阙下云霞飞锦绶，湖头风雨湿纶巾。知君暂驻玄亭笔，盐铁将成献紫宸。
曾人倩春日移居招同诸君夜集余偶以他燕不赴赋谢此章
作者：胡应麟
朝代：明

韦曲西南大隐留，卜居春日近龙楼。金门诏许东方待，玉殿书将太乙雠。柳色甘泉移砌上，花香平乐过床头。群公正引挥毫兴，愁绝青丝绊紫骝。
曾方伯过访寓中奉赠
作者：胡应麟
朝代：明

婺水分符接画桡，声名八咏共岧峣。纵横彩笔留三洞，灿烂双旌驻六桥。拥雾薇花燕阙近，参天棠树越城遥。酬知未和休文曲，独把干将剑色摇。
曾秘书招同区纯玄用孺汪公翰登显灵宫阁
作者：胡应麟
朝代：明

帝畤浮丘肃，仙坛太乙崇。飞甍凌广莫，杰观峙窿穹。百级悬苍雾，双扉辟彩虹。凭高千地入，望远八天空。目杳吴门骑，毫披碣石鸿。蓬壶迷上下，泰华辨西东。树色新丰近，花香太液同。慈恩何代刹，紫极异时宫。绛节朝金相，铢衣侍玉童。长陵怀左纛，太隗问遗弓。不死标灵药，浮生剧转蓬。升沈飞鸟外，聚散隙驹中。气色眉山秀，才华粤峤雄。踏歌鄣郡客，献赋杜陵翁。藉草游宁倦，扪萝兴未穷。吾将趁昏黑，绝顶御罡风。
月下船窗独坐寄内是夜系缆东昌
作者：胡应麟
朝代：明

憔悴鹔鹴裘，飞霜正暮秋。亦知妆阁上，频夜望刀头。
望云遥祝为兴化徐别驾题
作者：胡应麟
朝代：明

千花晴日满林皋，鹤发鸾笺照锦袍。紫气乍占函谷迥，白云遥望武夷高。天瓢露染三春树，海屋霞明万岁桃。不道伟长诗兴浅，画筵留客几挥毫。
望湖亭亭午小酌空水明媚四山金碧倒浸澄波中芙蓉菡萏流芳吐艳杳然身在六桥孤屿间惜乏两沙棠艇子载吴娃十双耳
作者：胡应麟
朝代：明

众山合长堤，空水相映带。平湖漾明镜，秋色照眉黛。中流赤栏起，亭亭列车盖。琉璃十万顷，倒浸画檐外。凭虚望寥廓，心赏剧堪快。菡萏馀汀洲，芙蓉匝滩濑。蛟龙伏空洞，鹳鹤摩远塞。鱼游迥自得，鸥行豁无碍。美人期不至，岂乏沙棠载。吾将返若耶，夷光久相待。
望湖亭雨中作怀祝鸣皋
作者：胡应麟
朝代：明

极目危栏外，秋光乱夕舂。雨声千涧集，云气两湖重。翠压仙坛竹，青舒佛院松。美人烟水畔，何处采芙蓉。
期曹能始登岱二首
作者：胡应麟
朝代：明

一尊高馆暮，下榻意偏勤。旅兴穷燕雪，归装促岱云。箫传双凤吹，剑合二龙文。何限赓酬事，无令洛下闻。夙订金兰社，聊辞玉笋班。片帆同挂海，双屐互登山。梅柳争春发，松萝结夏攀。天门和梁甫，声振白云间。
期曹能始登岱二首·其一
作者：胡应麟
朝代：明

一尊高馆暮，下榻意偏勤。旅兴穷燕雪，归装促岱云。箫传双凤吹，剑合二龙文。何限赓酬事，无令洛下闻。
期曹能始登岱二首·其二
作者：胡应麟
朝代：明

夙订金兰社，聊辞玉笋班。片帆同挂海，双屐互登山。梅柳争春发，松萝结夏攀。天门和梁甫，声振白云间。
朱十六在明订余过访沙上念载矣岁杪得手书犹故情皧皧也新春忽闻长逝感怆不胜挽以长律十六韵
作者：胡应麟
朝代：明
体裁：七言排律

慷慨朱家结侠年，金樽何日不花前。仙源洞府三千辟，帝苑池台八百悬。夜夜更衣游太液，朝朝联袂入甘泉。临淮桂树通侯第，大庾梅花上客筵。突兀雄心摧海岱，飞扬豪气挟星躔。建安遗瓦酬双璧，宣德新磁破万钱。彩翰如椽仍自贵，黄须张戟定谁怜。官微耻抱齐门瑟，宦拙宁回越水舡。海月亭中邀月坐，江云楼上抱云眠。明眸皓齿罗闺阁，妙曲新声被管弦。舞罢柘枝频笑傲，歌馀桃叶乍留连。孤松尔自陶元亮，芳草余惭谢惠连。几夜梁园期作赋，经时扬阁候谈玄。生年忽报龙蛇值，哀讣俄惊鵩鸟传。地僻高陵盘狡兔，天垂荒陇咽寒蝉。酬知未遂延陵诺，愁绝生刍寄墓田。
朱十六在明订余过访沙上念载矣岁杪得手书犹故情皧皧也新春忽闻长逝感怆不胜挽以长律十六韵
作者：胡应麟
朝代：明

慷慨朱家结侠年，金樽何日不花前。仙源洞府三千辟，帝苑池台八百悬。夜夜更衣游太液，朝朝联袂入甘泉。临淮桂树通侯第，大庾梅花上客筵。突兀雄心摧海岱，飞扬豪气挟星躔。建安遗瓦酬双璧，宣德新磁破万钱。彩翰如椽仍自贵，黄须张戟定谁怜。官微耻抱齐门瑟，宦拙宁回越水船。海月亭中邀月坐，江云楼上抱云眠。明眸皓齿罗闺阁，妙曲新声被管弦。舞罢柘枝频笑傲，歌馀桃叶乍留连。孤松尔自陶元亮，芳草余惭谢惠连。几夜梁园期作赋，经时扬阁候谈玄。生年忽报龙蛇值，哀讣俄惊鵩鸟传。地僻高陵盘狡兔，天垂荒陇咽寒蝉。酬知未遂延陵诺，愁绝生刍寄墓田。
朱吴于三生携酒同游城南观音禅院
作者：胡应麟
朝代：明

皂帽青鞋霁雪前，丛林遥望七灯悬。乾坤万古空王劫，水月三生大士缘。下界风幡摇贝阙，上方云磬落金田。踟蹰未办西归衲，杖锡香林对惘然。
朱在明初至长沙诗以问之
作者：胡应麟
朝代：明

浩渺银河色，孤槎起壮游。乱山云梦泽，斜月武昌楼。解佩湘娥去，鸣笳楚客愁。尺书能远寄，回雁满高秋。
朱在明过访作
作者：胡应麟
朝代：明

廿载重逢各鬓皤，追驩宁问夜如何。华阳社逐浮云散，瀫水船将片月过。竹径谈棋双鹤下，萝轩明烛乱蛩多。那辞醉作他乡客，百斛兰陵任啸歌。
朱太学元长以新刻过访卒业赋赠余与元长大父司空尊人廷尉通家再世觌其韶令喜溢于辞
作者：胡应麟
朝代：明

静掩衡茅觉地偏，辉煌词笔照临川。通家政自推文举，倒屣能无属仲宣。殿耸甘泉晨赋雪，宫深碣石夜谈天。春风一骑长安邸，何限飞花坠玉鞭。彩笔翩翩骤过从，居然文藻挹芙蓉。门留廷尉甘罗雀，剑授司空欲化龙。谒帝明光春浩渺，论交平乐暮从容。当年国士双垂眄，握别衔知思万重。
朱太学元长以新刻过访卒业赋赠余与元长大父司空尊人廷尉通家再世觌其韶令喜溢于辞·其一
作者：胡应麟
朝代：明
体裁：七言律诗

静掩衡茅觉地偏，辉煌词笔照临川。通家政自推文举，倒屣能无属仲宣。殿耸甘泉晨赋雪，宫深碣石夜谈天。春风一骑长安邸，何限飞花坠玉鞭。
朱太学元长以新刻过访卒业赋赠余与元长大父司空尊人廷尉通家再世觌其韶令喜溢于辞·其二
作者：胡应麟
朝代：明

彩笔翩翩骤过从，居然文藻挹芙蓉。门留廷尉甘罗雀，剑授司空欲化龙。谒帝明光春浩渺，论交平乐暮从容。当年国士双垂眄，握别衔知思万重。
朱山人以非罪淹狱赋慰
作者：胡应麟
朝代：明

泄柳门时闭，邹阳狱未苏。瓜田宁纳履，药肆尚悬壶。业就肱先折，愁深目半枯。青天覆盆底，见汝出穷途。
朱山人卜居广陵持卷遍乞名公题赠余赋二章
作者：胡应麟
朝代：明

武夷山色最堪怜，何事维扬觅画船。乘兴剡溪春雪后，卜居邗水暮云前。枚乘丽赋经时和，杜牧新诗异代传。二十四桥人似玉，明妆十万胜腰缠。回首高斋翳绿苔，大江晴望海云开。言将德耀居吴苑，不学灵均放楚台。一叶乍从兰浦过，四松先傍草堂栽。抽毫试觅平原叟，曾寄双鱼到越来。
朱山人卜居广陵持卷遍乞名公题赠余赋二章·其一
作者：胡应麟
朝代：明

武夷山色最堪怜，何事维扬觅画船。乘兴剡溪春雪后，卜居邗水暮云前。枚乘丽赋经时和，杜牧新诗异代传。二十四桥人似玉，明妆十万胜腰缠。
朱山人卜居广陵持卷遍乞名公题赠余赋二章·其二
作者：胡应麟
朝代：明

回首高斋翳绿苔，大江晴望海云开。言将德耀居吴苑，不学灵均放楚台。一叶乍从兰浦过，四松先傍草堂栽。抽毫试觅平原叟，曾寄双鱼到越来。
杂诗四首
作者：胡应麟
朝代：明

明河没天宇，白露晨为霜。眷彼同心人，忽去天一方。仓皇挈尊酒，送子河之梁。登高望四野，川陆浩纵横。岂无瑶华音，道远不得将。揽衣入房户，驰念忽如伤。曜灵薄崦嵫，光景忽已夕。圆魄犹未升，明星烂然出。寒蛩号我前，蟋蟀鸣我侧。凉风起庭户，树木何萧瑟。佳人期不来，延伫空叹息。宁知三岁心，为子长恻恻。冉冉西驰日，悠悠东逝川。征夫怨长路，志士惜盛年。长路行当归，盛年不再还。寒暑互推移，阴阳浩无端。凄风起帘幕，白露中夜漙。美人坐高堂，投袂起长叹。穷阴亘晦朔，山谷多寒风。悲哉客游子，旋足如转蓬。昔行届长夏，今来值玄冬。悠悠十年内，车辙穷寰中。人生贵适意，遥役何憧憧。逝将歌考槃，岩穴安微躬。
杂诗四首·其一
作者：胡应麟
朝代：明

明河没天宇，白露晨为霜。眷彼同心人，忽去天一方。仓皇挈尊酒，送子河之梁。登高望四野，川陆浩纵横。岂无瑶华音，道远不得将。揽衣入房户，驰念忽如伤。
杂诗四首·其三
作者：胡应麟
朝代：明

冉冉西驰日，悠悠东逝川。征夫怨长路，志士惜盛年。长路行当归，盛年不再还。寒暑互推移，阴阳浩无端。凄风起帘幕，白露中夜漙。美人坐高堂，投袂起长叹。
杂诗四首·其二
作者：胡应麟
朝代：明

曜灵薄崦嵫，光景忽已夕。圆魄犹未升，明星烂然出。寒蛩号我前，蟋蟀鸣我侧。凉风起庭户，树木何萧瑟。佳人期不来，延伫空叹息。宁知三岁心，为子长恻恻。
杂诗四首·其四
作者：胡应麟
朝代：明

穷阴亘晦朔，山谷多寒风。悲哉客游子，旋足如转蓬。昔行届长夏，今来值玄冬。悠悠十年内，车辙穷寰中。人生贵适意，遥役何憧憧。逝将歌考槃，岩穴安微躬。
李万户过访舟中作
作者：胡应麟
朝代：明

寂寞孤帆滞水濆，双旌俄报李将军。虬髯本自山西出，猿臂先从塞北闻。异代淩烟谁左席，他年冒雪有奇勋。燕然绝顶聊相待，为扫班生石上文。
李允达过访赋赠
作者：胡应麟
朝代：明

十年尘迹愧疏慵，一刺何来倒屣逢。文彩乍斑难隐豹，鬓毛垂白为屠龙。尊前片语江河尽，笔底千秋海岱从。何限朝真诸洞色，暮天凝望白云重。
李司理招集署中
作者：胡应麟
朝代：明

玉署烧灯共岁残，胡床携手不知寒。微言总为千秋合，纵饮何妨乙夜阑。竹送清霜流藻井，梅飞残月下雕阑。传家剩有河梁句，莫诧双龙唱和难。
李大将军惟寅得唐吴生观自在菩萨真迹长裾跣足天男相一洗世人称谓之谬且庄严妙好六法具备非五代宋元诸名家所办因手勒心经其上而属余长歌识之
作者：胡应麟
朝代：明

画师崛起开元日，万象毫端鬼神泣。前无顾陆曹卫张，二李阎韩总非敌。胸中六法参群灵，解衣盘礴流风霆。斯须宇宙落指掌，茫茫大块愁凭陵。曾画玄元皇帝庙，隐见人工夺天造。杜陵老子笔扛鼎，恣写篇章豁怀抱。金茎碧瓦扶雕梁，旌旗冕黻争飘扬。词锋绘事两突兀，恍揭日月悬宫墙。裴旻将军号大侠，力恳丹青荐冥业。干将起舞烂白虹，倒掷寒空日星裂。尔时逸气横须眉，狂墨乱洒秋淋漓。辟支罗刹俨飞动，旁观辟易惊神奇。吴生一去八百载，后起何人划真宰。徒闻写照推扬光，未信登坛属王霭。脱壁庸庸孙梦卿，五朝人物传虚名。宋元能事著山水，开元遗迹如晨星。此帧大士最殊绝，妙好庄严种种列。珠玑璎珞被四体，咫尺天人共颃颉。高堂十仞云婆娑，彷佛朱阑临普陀。俯窥渤澥仅涓滴，青莲一瓣扬洪波。劫风万古吹不动，金身丈六天嵯峨。大悲显化遍五浊，宰官帝释随呼呵。有时幻相示闺閤，世人眯目谈娉娥。即今看画岂待说，幅巾长带垂山阿。谁其摹勒事琬琰，侯也功德真江河。忆侯夙世住灵鹫，金粟如来本身后。阎浮一念偶下移，暂寄貂蝉曳华绶。将坛文苑双张皇，八荒九域传琳琅。鸡林百金买只字，往往逸调追河梁。生平宝此若垂棘，树下杨枝宛曾识。焚香手篆般若经，照耀丛林炯双璧。朅来示我令作歌，欲嘘甘露回沉疴。才枯思竭腕力弱，仰天白眼空摩娑。惟余与侯深肺腑，意气铿铿迈今古。侯能射虎过裴旻，余非雕龙愧杜甫。吴生千载若有缘，三生裴杜重周旋。安得再起斯人貌，君虎头燕颔相堂。堂九尺玉立麒麟，前他年云台烟阁。第一书姓氏为君，大挥十丈之如椽。
李本宁廉访以武侯庙八律见贻倚赋排律四首
作者：胡应麟
朝代：明

陇上耕耘日，隆中啸傲时。分荆存霸迹，入蜀定皇基。建业元将命，成都迄受遗。交邻吴壤服，讨贼魏廷知。旧鼎三垂叶，新图八阵移。七擒降孟获，十倍胜曹丕。大将嗤巾帼，追兵怯鼓旗。伏龙人羡艳，如虎敌纷披。绝栈巴山曲，丛祠汉水湄。炎精垂烬夕，泪尽杜陵诗。时务真谁识，崎岖见武侯。勤劳同稷契，正大协伊周。鹿任奸雄逐，龙占俊杰留。相才元独擅，将略定谁优。治世休从惠，交邻或用柔。南荒穷绝域，少陆荡神州。取善规忠益，开诚布远猷。仇家偕饮泣，敌国竞含羞。纪法森鹅鹳，机神运马牛。巍巍三代下，王佐嗣先忧。抱膝南阳下，乾坤入啸吟。犁锄莘野重，畚插傅岩深。大泽皇图创，中原帝胄临。万年扶汉谊，五月渡泸心。羽扇驱风电，蒲轮挟雨霖。遗书穹峡外，藏甲故崖阴。部伍归宁辑，酋豪入纵擒。南人惭数叛，北孽戒重侵。六出先声壮，三言后虑谌。锦官祠柏在，黛色尚森森。吞吴情拂郁，灭魏思飞骞。管乐宁同座，萧曹定隔藩。南征韬剑戟，北伐誓旌幡。万事三分策，千秋二表言。庸禅知尽瘁，桀懿询加餐。日惨祁山戍，天昏渭水原。金牛炎社促，铁马夜台喧。古柏笼祠砌，枯桑抱屋垣。江空残月堕，峡迥断云翻。白帝留营阵，伤心乱石繁。
李本宁廉访以武侯庙八律见贻倚赋排律四首·其一
作者：胡应麟
朝代：明

陇上耕耘日，隆中啸傲时。分荆存霸迹，入蜀定皇基。建业元将命，成都迄受遗。交邻吴壤服，讨贼魏廷知。旧鼎三垂叶，新图八阵移。七擒降孟获，十倍胜曹丕。大将嗤巾帼，追兵怯鼓旗。伏龙人羡艳，如虎敌纷披。绝栈巴山曲，丛祠汉水湄。炎精垂烬夕，泪尽杜陵诗。
李本宁廉访以武侯庙八律见贻倚赋排律四首·其三
作者：胡应麟
朝代：明

抱膝南阳下，乾坤入啸吟。犁锄莘野重，畚插傅岩深。大泽皇图创，中原帝胄临。万年扶汉谊，五月渡泸心。羽扇驱风电，蒲轮挟雨霖。遗书穹峡外，藏甲故崖阴。部伍归宁辑，酋豪入纵擒。南人惭数叛，北孽戒重侵。六出先声壮，三言后虑谌。锦官祠柏在，黛色尚森森。
李本宁廉访以武侯庙八律见贻倚赋排律四首·其二
作者：胡应麟
朝代：明

时务真谁识，崎岖见武侯。勤劳同稷契，正大协伊周。鹿任奸雄逐，龙占俊杰留。相才元独擅，将略定谁优。治世休从惠，交邻或用柔。南荒穷绝域，少陆荡神州。取善规忠益，开诚布远猷。仇家偕饮泣，敌国竞含羞。纪法森鹅鹳，机神运马牛。巍巍三代下，王佐嗣先忧。
李本宁廉访以武侯庙八律见贻倚赋排律四首·其四
作者：胡应麟
朝代：明

吞吴情拂郁，灭魏思飞骞。管乐宁同座，萧曹定隔藩。南征韬剑戟，北伐誓旌幡。万事三分策，千秋二表言。庸禅知尽瘁，桀懿询加餐。日惨祁山戍，天昏渭水原。金牛炎社促，铁马夜台喧。古柏笼祠砌，枯桑抱屋垣。江空残月堕，峡迥断云翻。白帝留营阵，伤心乱石繁。
李本宁廉访入武林以手书新历饷余溪堂却寄七言八律
作者：胡应麟
朝代：明

白面登坛寸管驰，纵横九域让蛾眉。神龙大海双飞日，老骥中原独步时。丽赋梁园春雪满，长歌蜀道暮云迟。谁言越客朱丝断，极目遥天候子期。八代文章睹典型，鸡林重译购题铭。无劳大泽誇云梦，久识钧天奏洞庭。禹庙冠裳回百吏，胥台樯橹压千灵。精庐四百湖堤上，烂漫新诗勒翠屏。翘首湘潭半夕阳，谁传词藻赋高唐。宗盟一代闻三李，伯仲千秋见二王。北极云霞回指顾，东山日月谢行藏。新篇漫惜南游寡，海外流传遍越裳。中弇名山迹已沦，太函高座定何人。传衣两地归南岳，赐履三天上北辰。大厦纷纭罗国士，孤查浮没问波臣。中兴咫尺葵丘畔，寓目江淮一旅陈。一麾环佩下甘泉，双管横操百代权。灿烂图书游洛日，飞扬文字入秦年。风云八座长秋近，象纬三台太乙悬。不是观涛瀛海上，西泠那驻木兰船。入剡名山思转遐，云岚晨夕候高牙。宁无逸兴歌天姥，大有閒情赋若耶。万岫分青悬梵刹，千岩飞翠落官衙。香风夹岸骅骝倚，队队明妆越水涯。佩玉含香事冕旒，横金驰传出龙楼。游穷八极飞仙在，望重三朝宿老留。白帝城探新雨色，黄公垆续旧风流。无誇海上干将合，昨夜精芒射斗牛。邂逅金绯照石渠，卢沟桥畔暮踟蹰。同盟敢托先朝后，并轨犹惭易世馀。转自慵疏怜叔夜，宁因消渴慢相如。无由共赋南鹏翮，大旆抟风上玉除。
李本宁廉访入武林以手书新历饷余溪堂却寄七言八律·其一
作者：胡应麟
朝代：明

白面登坛寸管驰，纵横九域让蛾眉。神龙大海双飞日，老骥中原独步时。丽赋梁园春雪满，长歌蜀道暮云迟。谁言越客朱丝断，极目遥天候子期。
李本宁廉访入武林以手书新历饷余溪堂却寄七言八律·其七
作者：胡应麟
朝代：明

佩玉含香事冕旒，横金驰传出龙楼。游穷八极飞仙在，望重三朝宿老留。白帝城探新雨色，黄公垆续旧风流。无誇海上干将合，昨夜精芒射斗牛。
李本宁廉访入武林以手书新历饷余溪堂却寄七言八律·其三
作者：胡应麟
朝代：明

翘首湘潭半夕阳，谁传词藻赋高唐。宗盟一代闻三李，伯仲千秋见二王。北极云霞回指顾，东山日月谢行藏。新篇漫惜南游寡，海外流传遍越裳。
李本宁廉访入武林以手书新历饷余溪堂却寄七言八律·其二
作者：胡应麟
朝代：明

八代文章睹典型，鸡林重译购题铭。无劳大泽誇云梦，久识钧天奏洞庭。禹庙冠裳回百吏，胥台樯橹压千灵。精庐四百湖堤上，烂漫新诗勒翠屏。
李本宁廉访入武林以手书新历饷余溪堂却寄七言八律·其五
作者：胡应麟
朝代：明

一麾环佩下甘泉，双管横操百代权。灿烂图书游洛日，飞扬文字入秦年。风云八座长秋近，象纬三台太乙悬。不是观涛瀛海上，西泠那驻木兰船。
李本宁廉访入武林以手书新历饷余溪堂却寄七言八律·其八
作者：胡应麟
朝代：明

邂逅金绯照石渠，卢沟桥畔暮踟蹰。同盟敢托先朝后，并轨犹惭易世馀。转自慵疏怜叔夜，宁因消渴慢相如。无由共赋南鹏翮，大旆抟风上玉除。
李本宁廉访入武林以手书新历饷余溪堂却寄七言八律·其六
作者：胡应麟
朝代：明

入剡名山思转遐，云岚晨夕候高牙。宁无逸兴歌天姥，大有閒情赋若耶。万岫分青悬梵刹，千岩飞翠落官衙。香风夹岸骅骝倚，队队明妆越水涯。
李本宁廉访入武林以手书新历饷余溪堂却寄七言八律·其四
作者：胡应麟
朝代：明

中弇名山迹已沦，太函高座定何人。传衣两地归南岳，赐履三天上北辰。大厦纷纭罗国士，孤查浮没问波臣。中兴咫尺葵丘畔，寓目江淮一旅陈。
李本建招集薛馆薛于弧矢最精挟弹尤称绝技是日纵观许为李作长歌赠薛先赋此篇
作者：胡应麟
朝代：明

曾伴天孙侍玉宸，偷从太白下峨岷。惊看绝代无双质，解道登坛第一人。翠袖弯弧长贯月，青丝驰辔不飞尘。亦知八斗才华绝，能复抽毫赋洛神。
李环卫惟寅
作者：胡应麟
朝代：明

京洛逢君解佩刀，翩翩人识凤凰毛。歌残白雪瑶华在，梦倚青云玉树高。故国深秋淮甸雨，归心寒月海门涛。江鱼塞雁能相忆，莫滞西堂五色毫。
李生归东阳益肆力千载手札寄余几数十返推挹过甚弥非所安报赠六百字
作者：胡应麟
朝代：明

曰余抱遐尚，念载卧玄阁。逍遥榆枋下，矢志游广莫。一室罗青缃，万卷恣栖托。门无问奇客，与世久枘凿。匡床起亭午，发散仍赤脚。空斋垂藤萝，兀坐数花落。苔痕闭重关，何自来剥啄。有美东阳生，意气本卓荦。夙昔瑚琏姿，弱龄自追琢。上下三千年，珠玑吐错落。雅志亲典谟，玄悰揽坟索。庄骚逮左马，一一穷橐籥。远甘杜陵豪，迩向弇州博。矫首金华颠，谁其嗣述作。后起凌宋王，先驱并刘骆。片刺怀十年，名姓渐凋落。愿言申末契，一过倾伯乐。维日大火流，空檐噪鸟雀。清风惠然来，潇洒动林薄。感汝缠绵意，褦襶亦何恶。倒屣迎嘉宾，衣裳不遑著。呼童割菘韭，班荆坐篱落。涤釜燔枯鱼，提壶劝清酌。殷勤效明珰，缱绻斟翠杓。舄履何缤纷，觥筹亦交错。把臂游鸿濛，悬心契冥漠。欢来不知疲，软语间清谑。淋漓契肝胆，郑重吐然诺。雄文诧鹦鹉，丽句诵鳷鹊。狂歌发清商，中夜互踊跃。嗷嗷曼倩齿，泯泯五鹿角。典衣困鹔鹴，掩袂叹龙蠖。十载丰城剑，漶漫斗文剥。一朝遇张公，紫气贯碧落。努力追前修，遗编在先觉。吾衰亦已久，豪举徒岳岳。头颅遽如许，精爽渐销铄。缅思少年日，挟策走京洛。荆山并韶润，姑射方绰约。人惊士龙笔，世许袁豹学。昔苞鸾凤文，今愧犬羊鞟。薜荔怀佳人，菰芦忆高躅。登门遘国士，况乃同一壑。万斛吞馀皇，千钧控繁弱。邂逅盖己倾，纵横思仍拓。望望琅琊云，瑶池断笙鹤。乾坤泣大老，海岱遇韶箾。典刑四部存，巍巍见遗矱。中原失秦鹿，上国谁宋鹊。旧社纷摧颓，新知乍忻乐。照乘隋侯珠，连城卞和璞。平生实怜才，见汝难落落。酌汝青玻瓈，佩汝锦芍药。赠汝五色翰，如虹跨寥廓。汝实河宿精，吾宁北海若。小道未足观，大方讵难作。瀫江一杯水，彷佛共濠濮。翩翩李公子，毌爽代兴约。
李生西游久不得问因寄
作者：胡应麟
朝代：明

西游去何日，念尔独离群。履绽秦山雪，筇飞蜀岭云。乡心寒狖落，客思夜鸿闻。记取岷中事，南归报右军。
李逸人西游寄讯
作者：胡应麟
朝代：明

一壑容高卧，频年赋远游。卜居秦望顶，长啸越台秋。海日低龙屩，山风绽鹿裘。钱塘潮渐长，乍夜放扁舟。
杖
作者：胡应麟
朝代：明

青藜携作杖，霞色照人明。偶过刘中垒，翻疑太乙精。
来凤冈
作者：胡应麟
朝代：明

百尺亭亭翳紫苔，清阴长夏满楼台。风前漫作琴声听，白昼天池凤鸟来。
来罗
作者：胡应麟
朝代：明

池上双鸳鸯，钗头孤凤凰。双飞太无赖，孤宿斗谁强。
来青馆夜分独坐题
作者：胡应麟
朝代：明

昏黑登上方，遂抵兹轩宿。遥峰过疏雨，众山若新沐。晚凉凭阑坐，流萤出深竹。明月东方生，依微隐乔木。泠泠发孤啸，空响答岩谷。山僧供伊蒲，饱饭禅堂浴。微钟歇清夜，星斗烂可掬。终南饶白云，暂此憩幽独。
杨不弃吴用卿追送潞河作
作者：胡应麟
朝代：明

惨淡尘沙吹别颜，都亭杨柳并追攀。河梁客趁双鱼下，海岸人浮片鹢还。白苧淋漓燕雪底，青萍摇曳潞云间。谁言岐路分飞近，纵饮犹？十日閒。
杨不弃吴用卿追送潞河作
作者：胡应麟
朝代：明
体裁：七言律诗

惨淡尘沙吹别颜，都亭杨柳并追攀。河梁客趁双鱼下，海岸人浮片鹢还。白苧淋漓燕雪底，青萍摇曳潞云间。谁言岐路分飞近，纵饮犹�十日閒。
杨博士招饮馆中
作者：胡应麟
朝代：明

白板双扉护碧苔，何人携酒问奇来。玄亭暂寄成都客，宣室初还洛下才。座里杯盘仍苜蓿，宫前袍笏渐蓬莱。无论麋鹿姑苏畔，蚤逐飞黄上蓟台。
杨叛儿
作者：胡应麟
朝代：明

可怜白门柳，依依二三月。一曲杨叛儿，飞花乱如雪。
杨孝廉邀游河西酒楼歌者持扇乞书
作者：胡应麟
朝代：明

垂柳垂杨千万条，春风留客董娇娆。他时怕唱清江曲，二十年前旧板桥。
杨思悦茂才招同沈侍御金观察李山人集湖上得长字
作者：胡应麟
朝代：明

荫竹穿萝一径长，谁专别墅在钱塘。尊携北海千秋色，座纳西湖万顷凉。上客风流元贾马，中林词藻尽求羊。栖迟十载谈玄意，白发云天卧草堂。
杨思悦邀集涵碧亭遇雨作
作者：胡应麟
朝代：明

良辰饶胜集，箕踞百花潭。逸调飞金缕，新词度玉簪。雷声高栋入，电影曲台含。河朔元吾党，宁辞十日淹。
杨白花
作者：胡应麟
朝代：明

杨白花，随风漂泊天之涯。深闺无人白日暮，金舆玉辇空咨嗟。惟有旧时杨柳树，月明夜夜啼栖鸦。
杪秋再游兰阴过精舍见前壁间题怅然复书一绝
作者：胡应麟
朝代：明

谢客访石门，杜公怀岘首。万古一伤心，无言对樵叟。
杪秋游金华芙蓉峰憩刘孝标读书处
作者：胡应麟
朝代：明

叠岭危梯挂碧天，支筇遥踏乱云前。芙蓉万朵烟中出，桧柏千林洞口悬。采药坛空犹晋代，读书台古自梁年。移家我亦寻仙客，试伴群羊绝顶眠。
林囧卿过访作
作者：胡应麟
朝代：明

一别钱塘梦未回，朱明云色几含杯。旌移合浦风前叶，传拥罗浮雪后梅。建礼含香清跸近，甘泉司仆紫泥催。三千騋牝驰金埒，倘许飞黄托乘陪。
林孝廉以黄尧衢书至并新诗投赠报以此章
作者：胡应麟
朝代：明

席帽戴残阳，翩翩白面郎。登龙年尚少，系马日偏长。万卷窥藜阁，双钩合草堂。寄声黄叔度，夜雪待孤航。
林山人逸民自闽中来访赋赠
作者：胡应麟
朝代：明

野鹤閒云辈，何因独扣关。为寻天竺寺，来话武夷山。客路松华熟，禅房桂树閒。那能待婚嫁，五岳早跻扳。
林计部天迪招饮达曙作时舟次清源关下
作者：胡应麟
朝代：明

华馆邀宾驻玉骢，当筵霞色照新丰。西园公子留明月，东海词人擅大风。十道帆樯飞挽外，千门弦管啸吟中。匆匆把袂南州去，肠断清源驿路枫。
林贞耀观察以先集新草见贻赋谢
作者：胡应麟
朝代：明

飞书遥羡笔如椽，满握骊珠破夜眠。三世青藜千载业，一时玄草万人传。星辰剑色延江外，山水琴声越署前。尚记阿咸林下醉，风篁摇曳梦魂悬。
枫桥夜泊梦与房仲诸君欢饮达旦觉而怅然寄此
作者：胡应麟
朝代：明

玉立红妆照画船，终朝寒梦不成眠。风流何处王公子，落尽莲花玳瑁筵。
枯鱼过河泣二首
作者：胡应麟
朝代：明

枯鱼过河泣，宛转沙泥侧。神龙处九渊，蝼蚁安能测。枯鱼过河泣，定作盘中腊。愿觅斗升水，为君赴溟渤。
枯鱼过河泣二首·其一
作者：胡应麟
朝代：明

枯鱼过河泣，宛转沙泥侧。神龙处九渊，蝼蚁安能测。
枯鱼过河泣二首·其二
作者：胡应麟
朝代：明

枯鱼过河泣，定作盘中腊。愿觅斗升水，为君赴溟渤。
查少参入贺赋赠
作者：胡应麟
朝代：明

献赋当时共洛阳，翩翩裘马少年场。追思文考朱颜丽，转愧安仁白发长。暮雨轩车留碣石，秋风船舫隔钱塘。金银四百湖堤寺，怅望遥天菊蕊黄。
柬余明复乞舟
作者：胡应麟
朝代：明

台上黄金半草莱，追风蹑电且徘徊。穷当岐路千愁集，老向风尘百病摧。上国寒梅从报雪，故园新箨已闻雷。殷勤为问余工部，几日青帆泗上来。
柬彭稚脩
作者：胡应麟
朝代：明

帝城风雪苦飘零，何意南天到客星。埋没乍看双剑紫，浮沈犹傍一毡青。桃梅拂坐春相丽，苜蓿行杯午未停。莫恋横经函丈底，碧山时过子云亭。
柬李汝藩四首
作者：胡应麟
朝代：明

万斛鲸波大海头，扶桑东指乱云愁。玉门生入殊堪乐，莫羡当年定远侯。憔悴东还泣数奇，亲闱南国倚闾时。谁言敬仲操戈怯，剩有交游鲍叔知。归来无恙旧楼船，赢得鸡林字字传。不是王阳难九折，千山云色太行前。不解征衫客异邦，兴阑初返木兰艭。东游可道风波恶，题遍新诗鸭绿江。
柬李汝藩四首·其一
作者：胡应麟
朝代：明

万斛鲸波大海头，扶桑东指乱云愁。玉门生入殊堪乐，莫羡当年定远侯。
柬李汝藩四首·其三
作者：胡应麟
朝代：明

归来无恙旧楼船，赢得鸡林字字传。不是王阳难九折，千山云色太行前。
柬李汝藩四首·其二
作者：胡应麟
朝代：明

憔悴东还泣数奇，亲闱南国倚闾时。谁言敬仲操戈怯，剩有交游鲍叔知。
柬李汝藩四首·其四
作者：胡应麟
朝代：明

不解征衫客异邦，兴阑初返木兰艭。东游可道风波恶，题遍新诗鸭绿江。
柬汪仲淹时以足疾居肇林去太函三十里
作者：胡应麟
朝代：明

方丈维摩室，翛然物外踪。花馀天女散，果剩法王供。白日流禅榻，青天落梵钟。何当问神足，白眼对长松。
柬相国赵公二十四韵
作者：胡应麟
朝代：明

八极黄扉上，三台绛阙前。夔龙扶舜日，稷契在尧天。磊落熙朝佐，飞腾命世贤。经纶侔董相，学术迈彭宣。虎观无双对，龙墀第一传。直声朝野震，劲节庙廊骞。吏隐罗浮僻，春生大庾妍。朱明留巨碣，勾漏觅真诠。六洞深回辙，双溪独扣舷。桃花人代隔，柳色岁时迁。雷电惊千域，风云动八埏。敷文毗夏后，奋武翊周宣。绝岛凭陵日，雄边覆没年。谟谋群策聚，筹略万夫先。挞伐过平壤，芟夷遍赫连。吴绫貂帽渥，蜀锦兽袍鲜。赐屡驰中极，心长系太玄。赤松遥入梦，黄石骤忘筌。浩荡皇情注，优游圣泽绵。谤宁伤薏苡，名转重兰荃。雅量乾坤小，孤忠社稷悬。鸣岐仍鸑鷟，钓渭正鹰鹯。海晏知难俟，河清讵偶然。转将良弼梦，移告北山巅。
柬苏叔大乞黄花鱼
作者：胡应麟
朝代：明

徙倚东篱日渐舂，南山何处见秋容。凭君乞取罗浮脍，吟望飞云四百峰。
柳枝词二首
作者：胡应麟
朝代：明

湖上春风万万条，纤枝长学汉宫腰。凭君莫奏清江曲，无限情人忆板桥。袅娜轻盈拂画楼，佳人金络控骅骝。同心何处真堪结，树树青丝绿水头。
柳枝词二首·其一
作者：胡应麟
朝代：明

湖上春风万万条，纤枝长学汉宫腰。凭君莫奏清江曲，无限情人忆板桥。
柳枝词二首·其二
作者：胡应麟
朝代：明

袅娜轻盈拂画楼，佳人金络控骅骝。同心何处真堪结，树树青丝绿水头。
桃叶歌二首
作者：胡应麟
朝代：明

可怜王家郎，不解事桃叶。清晨渡江去，日暮忘迎接。桃花作罗袖，桃叶为罗裙。何似阿兄騃，终日怜此君。
桃叶歌二首·其一
作者：胡应麟
朝代：明

可怜王家郎，不解事桃叶。清晨渡江去，日暮忘迎接。
桃叶歌二首·其二
作者：胡应麟
朝代：明

桃花作罗袖，桃叶为罗裙。何似阿兄騃，终日怜此君。
桑园晚泊民家篱菊盛开因寄宋通侯忠父
作者：胡应麟
朝代：明

苦忆东京宋子侯，娇娆歌曲擅风流。金花灿烂萦金谷，玉树玲珑照玉楼。西第壶觞频啸傲，东园车马盛淹留。一尊何日长安市，醉插霜华任满头。
梁持伯内史过溪上夜谈燕市旧游感而有赠
作者：胡应麟
朝代：明

握手无言意已消，江干晴色此停桡。千年紫阁幽期在，万里青门别梦遥。掩径有心酬鹿豕，巢林何事拟鹪鹩。尘埃漫忆东华日，浊酒长歌剑影摇。
梅窗歌寿何处士作
作者：胡应麟
朝代：明

吾闻罗浮之山四万八千丈，绝顶仙葩隔尘壤。铁干斜撑大海滨，霜梢乱插遥天上。江南十月寒信来，雪花如席飞瑶台。千枝万枝冻欲折，凌风一树何奇哉。清标雅质真绝俗，为谁移向孤山麓。东阁曾闻杜陵句，西湖更入林逋目。道人自是姑射仙，几年采药罗浮巅。参差老态看不足，却窥春色来湖边。满屋琳琅坐相对，五夜虚窗月光碎。夜永宁知素影单，酣歌绝胜红妆醉。缟衣鹤氅何翩翩，况有逸思凌开元。有时兴到起濡墨，阴铿何逊皆陈言。只今尚作梅花主，甲子一周还二纪。山房乍夜春意回，彷佛枝头闻翠羽。绣屏朱户罗婵娟，孙枝绕膝才且贤。折花浸酒为翁寿，清香习习来华筵。王母安期世谁识，玉桃丹枣空陈迹。岂若冰肌耐岁寒，破臈含春映朝日。梅窗叟，且莫吟，繁苞落羌笛，国艳传幽琴。遥望罗浮隔南粤，玉宇雕梁迥清绝。耸身欲去重徘徊，冉冉云軿下天末。且挥白鹤留人寰，几番渤海成桑田。更卧梅花三百年，一筇长啸凌苍烟。
梅花落
作者：胡应麟
朝代：明

何处边声切，迢迢逐暮笳。天山飞雪暗，万树落梅花。度漠边云断，飘空汉月斜。那能辽左客，此夜不思家。
梦弇园怀逸季茂才
作者：胡应麟
朝代：明

极目娄江大海浔，弇园秋色梦中寻。兴怀莫话兰亭序，玉树琅琊正满林。
梦游白下遇朱十六鸿胪
作者：胡应麟
朝代：明

一枕黄梁白日悬，西风遥上木兰船。江光翠落千门底，山色青浮十庙前。酒压吴姬春似海，香消卢女夜如年。何因唤取朱家侠，尽出红妆玳瑁筵。
梦王行父并寄薛素卿二首
作者：胡应麟
朝代：明

水殿云廊卧碧纱，长风吹梦入东华。高梧帝苑犹飞叶，丛菊仙台尽试花。江上数峰湘女瑟，河边孤月汉臣槎。墙东是处新妆丽，莫恋青门旧种瓜。天街何处问平康，不捲珠帘见画堂。粉面三千回薛媛，朱颜十五侍王昌。名驹蹀躞黄金勒，乳燕呢喃白玉梁。斟酌章台人在否，罗巾犹护百花香。
梦王行父并寄薛素卿二首·其一
作者：胡应麟
朝代：明

水殿云廊卧碧纱，长风吹梦入东华。高梧帝苑犹飞叶，丛菊仙台尽试花。江上数峰湘女瑟，河边孤月汉臣槎。墙东是处新妆丽，莫恋青门旧种瓜。
梦王行父并寄薛素卿二首·其二
作者：胡应麟
朝代：明

天街何处问平康，不捲珠帘见画堂。粉面三千回薛媛，朱颜十五侍王昌。名驹蹀躞黄金勒，乳燕呢喃白玉梁。斟酌章台人在否，罗巾犹护百花香。
梦登彭城诸山骋望大河因怀景陵徐惟得使君
作者：胡应麟
朝代：明

涉险愁逋客，凭高快旅人。谷深疑子午，河决念庚辰。城郭围千雉，楼台簇万鳞。飞龙馀霸垒，戏马息征尘。梦隔山陵使，勋留社稷臣。桃花武陵涧，春水正垂纶。
梦白业留余为三日饮余迫归解维辱遣人追送百里并出橐装为赠赋谢此章
作者：胡应麟
朝代：明

追欢能复少年场，意气偏君重太行。脱剑青天明海岱，抽毫白日动河梁。穷途欲惯虞卿屩，绝塞翻疑陆贾装。归去故园蓬鬓在，下机宁似出咸阳。
棋
作者：胡应麟
朝代：明

一枰秋色里，时翻古人局。飞霜击画廊，邓艾收西蜀。
楚余生千里过访乞诗四绝以赠其行
作者：胡应麟
朝代：明

握手新知话未央，狂歌深夜舞鱼肠。兰陵百斛犹堪醉，莫指宜城忆故乡。车骑翩翩瀫水头，朱弦彩笔羡风流。元龙豪气今馀几，为汝重登百尺楼。零雨萧骚滴夜眠，送君愁上木兰船。征途不为南风恶，何限黄鹂碧树前。皓齿明眸照玉台，清帆濒发更徘徊。凭君小适山阴兴，明日溪头挂雪回。
楚余生千里过访乞诗四绝以赠其行·其一
作者：胡应麟
朝代：明
体裁：七言绝句

握手新知话未央，狂歌深夜舞鱼肠。兰陵百斛犹堪醉，莫指宜城忆故乡。
楚余生千里过访乞诗四绝以赠其行·其三
作者：胡应麟
朝代：明

零雨萧骚滴夜眠，送君愁上木兰船。征途不为南风恶，何限黄鹂碧树前。
楚余生千里过访乞诗四绝以赠其行·其二
作者：胡应麟
朝代：明

车骑翩翩瀫水头，朱弦彩笔羡风流。元龙豪气今馀几，为汝重登百尺楼。
楚余生千里过访乞诗四绝以赠其行·其四
作者：胡应麟
朝代：明

皓齿明眸照玉台，清帆濒发更徘徊。凭君小适山阴兴，明日溪头挂雪回。
榜人自潞河归再寄徐观察时徐丈以河工奏计晋阶
作者：胡应麟
朝代：明

雪花长日坠干将，何限酬恩国士肠。挥翰敢期王逸少，飞帆重借顾长康。河流百折蛟鼍静，海岸千秋蜃鳄藏。是处平成誇帝力，玄圭三锡下明光。
槃楼
作者：胡应麟
朝代：明

何年硕人住，结搆傍蒹葭。睨柱千山月，推窗万壑霞。青藜中垒阁，绿绮少文家。好著元龙卧，翛然世虑遐。
横江词二首
作者：胡应麟
朝代：明

结束腰肢赛水神，沙棠舟楫往来频。江风日暮连天起，愁杀西陵破浪人。扬子江头风色狂，白波如山五丈强。自是吴姬惯迎客，来来去去木兰航。
横江词二首·其一
作者：胡应麟
朝代：明

结束腰肢赛水神，沙棠舟楫往来频。江风日暮连天起，愁杀西陵破浪人。
横江词二首·其二
作者：胡应麟
朝代：明

扬子江头风色狂，白波如山五丈强。自是吴姬惯迎客，来来去去木兰航。
次公于昙阳观傍新搆澹圃落成适余过访留宿其中敬赋
作者：胡应麟
朝代：明

青牛西去定谁从，赋就归来学老农。醉白堂成初养鹤，草玄亭启一登龙。机云洛下堪同住，梁孟皋桥欲借佣。深夜曲阑池上月，万峰林屋浸芙蓉。
次公携酒招游弇园山池登缥缈楼二首
作者：胡应麟
朝代：明

缥缈飞楼逼汉开，河山四望转崔嵬。石驱瀛海千峰立，池划昆明万岛回。曳杖星辰干帝座，吹笙云雾绕仙台。莫言缑岭堪忘世，指点遥天鹤驭来。层台飞观曲相连，彷佛丹梯象外悬。半壁霞生林屋底，八窗云起洞庭前。鼋鼍岸坼藏山夜，乌鹊桥成叠石年。醉望玉楼天尺五，帝阍谁召笔如椽。
次公携酒招游弇园山池登缥缈楼二首·其一
作者：胡应麟
朝代：明

缥缈飞楼逼汉开，河山四望转崔嵬。石驱瀛海千峰立，池划昆明万岛回。曳杖星辰干帝座，吹笙云雾绕仙台。莫言缑岭堪忘世，指点遥天鹤驭来。
次公携酒招游弇园山池登缥缈楼二首·其二
作者：胡应麟
朝代：明

层台飞观曲相连，彷佛丹梯象外悬。半壁霞生林屋底，八窗云起洞庭前。鼋鼍岸坼藏山夜，乌鹊桥成叠石年。醉望玉楼天尺五，帝阍谁召笔如椽。
次夏镇谒朱公新祠
作者：胡应麟
朝代：明

巀嵲宫墙跨海隅，嵬峨庙貌锁清虚。天开雄镇犹名夏，地拥长堤并接徐。疏凿岁深频想像，平城功就几踟蹰。丹青旦暮思良弼，倘为蒲轮到玉除。
次夕饮酣永叔得句云柝声频入夜霜寒余为足成一律时仲子弼侍坐而余于司空为年家
作者：胡应麟
朝代：明

柝声频入乱霜寒，灯烬交飞片月残。词赋千秋携玉树，风期三世见金兰。宁亲海甸驱驰急，送客河桥去住难。回首烂柯吾旧宅，石门天际候青鸾。
次日再同俞刘朱三子集李汝藩斋中分得花字
作者：胡应麟
朝代：明

华堂烧烛散林鸦，坐拥红炉片月斜。渐喜春光回白苧，尚馀秋色对黄花。孤蓬游子冲残雪，大笔才人照绮霞。莫讶金闺年少甚，岐阳词赋旧名家。
次日叶孝廉复邀集馆中赋
作者：胡应麟
朝代：明

水亭门外望，朱户万花间。逸兴饶金谷，丰肌倍玉环。紫骝云杂遝，黄鸟雪间关。肯学山阴棹，空成兴尽还。
次日复携酒酌山堂晴眺再题壁之左方
作者：胡应麟
朝代：明

徙倚危峰散鹿群，尊前吴楚望絪缊。亭台四壁全披雾，城郭千家半入云。薄暮飞樯环浦下，中宵寒磬隔溪闻。青霞忽记观棋约，曳杖行探玉笈文。
次日集明府斋头长君文学侍坐
作者：胡应麟
朝代：明

依然五杨柳，丈室卧东皋。海岱骄鸿翼，林塘狎蟹螯。飞觞春色浅，秉烛夜谈高。冉冉凌云气，池头著凤毛。
次潞河少保赵公太保李公各遣人以绫锦追遗赋谢
作者：胡应麟
朝代：明

焕烂双缄袭彩毫，春风如拂潞河涛。寒销学士青绫被，艳借元戎赤锦袍。范叔岂忘归魏思，苏卿宁惮入秦劳。江干好伴羊裘客，垂钓三山问六鳌。
次瓜步张别驾留酌署中
作者：胡应麟
朝代：明

栏杆明月下，萝薜暮纷纷。翠杓调甘露，香厨供彩云。含毫春半入，剪烛夜平分。更喜朝来约，三山跨鹤群。
次盂城稚升使者以酒赀追至再赋二绝寄之
作者：胡应麟
朝代：明

双鲤迢迢尺素传，飞驺遥问孝廉船。江风不为离人住，恨杀盂城片月圆。敧枕篷窗月色澄，屋梁犹记共青灯。多情似逐长淮水，一夜随人到广陵。
次盂城稚升使者以酒赀追至再赋二绝寄之·其一
作者：胡应麟
朝代：明

双鲤迢迢尺素传，飞驺遥问孝廉船。江风不为离人住，恨杀盂城片月圆。
次盂城稚升使者以酒赀追至再赋二绝寄之·其二
作者：胡应麟
朝代：明

敧枕篷窗月色澄，屋梁犹记共青灯。多情似逐长淮水，一夜随人到广陵。
次高唐旅邸戏题
作者：胡应麟
朝代：明

旅迹真无定，踟蹰旧驿堂。朱榴晴缀火，绿树午生凉。冈势蟠堤曲，河声齧岸长。将无梦神女，地入古高唐。
欢闻变歌二首
作者：胡应麟
朝代：明

青梅绕树头，若个不作酸。君行有两意，莫恋故所欢。十月芙蓉花，九月杨柳树。那得男儿心，长若初相遇。
欢闻变歌二首·其一
作者：胡应麟
朝代：明

青梅绕树头，若个不作酸。君行有两意，莫恋故所欢。
欢闻变歌二首·其二
作者：胡应麟
朝代：明

十月芙蓉花，九月杨柳树。那得男儿心，长若初相遇。
欧桢伯八旬矣而神逾王千里饷书颇寓前薪之愤寄答二章
作者：胡应麟
朝代：明

老大登坛兴转豪，悬书雨雪问绨袍。文章得失宁儿辈，意气纵横尚我曹。壮节转深题柱感，雄心曾怯据鞍劳。期君一在天风上，信宿罗浮望海涛。十载西风叹路岐，菰芦长卧越江湄。宫残碣石才人尽，殿耸灵光赋客遗。斗酒乾坤回肮脏，尺书湖海问支离。奇峰四百飞云外，题遍梅花夜雪时。
欧桢伯八旬矣而神逾王千里饷书颇寓前薪之愤寄答二章·其一
作者：胡应麟
朝代：明

老大登坛兴转豪，悬书雨雪问绨袍。文章得失宁儿辈，意气纵横尚我曹。壮节转深题柱感，雄心曾怯据鞍劳。期君一在天风上，信宿罗浮望海涛。
欧桢伯八旬矣而神逾王千里饷书颇寓前薪之愤寄答二章·其二
作者：胡应麟
朝代：明

十载西风叹路岐，菰芦长卧越江湄。宫残碣石才人尽，殿耸灵光赋客遗。斗酒乾坤回肮脏，尺书湖海问支离。奇峰四百飞云外，题遍梅花夜雪时。
欧桢伯南归过访赋赠
作者：胡应麟
朝代：明

四十年操秇苑盟，秋风遥起挂冠情。罗浮绝顶披云上，庾岭归途踏雪行。海岱名流谁并数，嘉隆词客半同声。朱明洞口携尊日，首探梅花寄越城。
欧水部招同张太学刘大理顾司勋夜集徐园迟李临淮不至同用心字二首
作者：胡应麟
朝代：明

华馆夜沈沈，追随惬素心。佩环三署合，灯火万家深。白苧翻吴曲，青萍动越吟。征西期不至，愁绝露华侵。名园仍北郭，小径入东林。地忆先皇赐，天回上客吟。当尊荷芰色，满座薜萝心。冉冉长安月，飞光下翠岑。
欧水部招同张太学刘大理顾司勋夜集徐园迟李临淮不至同用心字二首·其一
作者：胡应麟
朝代：明

华馆夜沈沈，追随惬素心。佩环三署合，灯火万家深。白苧翻吴曲，青萍动越吟。征西期不至，愁绝露华侵。
欧水部招同张太学刘大理顾司勋夜集徐园迟李临淮不至同用心字二首·其二
作者：胡应麟
朝代：明

名园仍北郭，小径入东林。地忆先皇赐，天回上客吟。当尊荷芰色，满座薜萝心。冉冉长安月，飞光下翠岑。
歌者屡召不至汪生狂发据高座剧谈水浒传奚童弹筝佐之四席并倾余赋一绝赏之
作者：胡应麟
朝代：明

琥珀蒲桃白玉缸，巫山红袖隔纱窗。不知谁发汪伦兴，象板牙筹说宋江。
歌者陈邵两生别余二十馀载忽与遇长安邸中一曲辞去
作者：胡应麟
朝代：明

廿载桃花瀫水头，腰肢垂老尚风流。相逢一笑番成别，月落参横下酒楼。
歙中谒徽国文公祠作
作者：胡应麟
朝代：明

闽粤真人起，高标自不群。丁年穷百氏，乙夜揽三坟。力障鹅湖水，神游鹿洞云。至今灵爽在，长对武夷君。
武林夜泊雪大作晨起柬陆履素使君
作者：胡应麟
朝代：明

萧萧风色晚来严，淅沥天花照画檐。粉署乱飘云母屑，雕盘斜拂水晶盐。歌成宋玉才情丽，论就桓宽政绩廉。咫尺段桥春思近，蚤梅何处吐幽岩。
武林大雪程太学仲凯邀同张总戎黄刺史徐司理钱文学吕山人汎棹湖中泊南岸放歌徒步入龙井汲泉瀹茗延赏至暮乃归
作者：胡应麟
朝代：明

雪花夜半飞三竺，万壑千岩恍如玉。新都程生太好事，曳杖清晨叩茅屋。手持三百青铜钱，要我湖头豁尘目。茂先叔度钱及吕，斗笠芒鞋恣追逐。伟长诗思亦横发，首御肩舆入穷谷。觞行到手不暂停，鹦鹉鸬鹚互相属。人比竹林差有馀，客方莲社宁不足。阶前奇石叠层巘，洞底流泉吐深麓。山僧瀹茗作清供，色香味美迥可掬。蒲团棐几媚优钵，竹院明窗照薝卜。幽深若与尘世辞，昏黑将求上方宿。或言狞虎山下过，吾意神龙井中伏。诸君先发余少留，为语平头免刺促。四百八十金银台，会策黎眉入天目。
武林徐明府招集西园时风雨骤至剪烛剧谈几达曙矣赋谢二章并以为别时明府将入觐余往吴中
作者：胡应麟
朝代：明

握手新知兴欲狂，荧煌灯火夹华堂。荆州意气归元直，邺郡声名擅伟长。白苧生风摇彩袖，青萍飞雨落胡床。为知政绩书前殿，不遣双凫出上阳。痛饮狂歌意未平，坐听寒漏滴高城。装因北海经旬滞，烛向西堂尽夜明。是处湖山重借色，他时风雨各关情。含毫漫诧双龙合，拂曙河桥问去程。
武林徐明府招集西园时风雨骤至剪烛剧谈几达曙矣赋谢二章并以为别时明府将入觐余往吴中·其一
作者：胡应麟
朝代：明

握手新知兴欲狂，荧煌灯火夹华堂。荆州意气归元直，邺郡声名擅伟长。白苧生风摇彩袖，青萍飞雨落胡床。为知政绩书前殿，不遣双凫出上阳。
武林徐明府招集西园时风雨骤至剪烛剧谈几达曙矣赋谢二章并以为别时明府将入觐余往吴中·其二
作者：胡应麟
朝代：明

痛饮狂歌意未平，坐听寒漏滴高城。装因北海经旬滞，烛向西堂尽夜明。是处湖山重借色，他时风雨各关情。含毫漫诧双龙合，拂曙河桥问去程。
武林送吴山人北游
作者：胡应麟
朝代：明

雪里钱塘一棹孤，送君寒色满长途。黄金台馆三千尺，曾伴荆高作酒徒。
毛文学招集命幼子庆郎出见座上赋
作者：胡应麟
朝代：明

何处来英物，娟然玉雪同。春山联寸黛，秋水浸双瞳。异日徵飞兔，当年忆梦熊。看君怀橘去，谁不羡黄童。
永叔别余入天台四绝送之江上
作者：胡应麟
朝代：明

天末飞樯挂海涛，江头晨送木兰桡。当筵忍叠阳关唱，断雨凄风遍客袍。玉洞明霞树树催，青鸾先傍大罗回。春光满酌高堂上，拚取胡麻作寿杯。洞天曾宿上清扉，双送刘郎出翠微。斜日乱山归路远，桃花千树赤城飞。万里长淮挂北风，大江东下雪连空。虚疑瓢笠王郎去，翘首鸣珂碣石宫。
永叔别余入天台四绝送之江上·其一
作者：胡应麟
朝代：明

天末飞樯挂海涛，江头晨送木兰桡。当筵忍叠阳关唱，断雨凄风遍客袍。
永叔别余入天台四绝送之江上·其三
作者：胡应麟
朝代：明

洞天曾宿上清扉，双送刘郎出翠微。斜日乱山归路远，桃花千树赤城飞。
永叔别余入天台四绝送之江上·其二
作者：胡应麟
朝代：明

玉洞明霞树树催，青鸾先傍大罗回。春光满酌高堂上，拚取胡麻作寿杯。
永叔别余入天台四绝送之江上·其四
作者：胡应麟
朝代：明

万里长淮挂北风，大江东下雪连空。虚疑瓢笠王郎去，翘首鸣珂碣石宫。
永叔坐中戏赠奕者郑童
作者：胡应麟
朝代：明

十五侍王郎，盈盈坐隐囊。雄思驰虎穴，险欲控羊肠。玉洞青霞丽，金庭白日长。毋怀陆郎橘，高跨赤龙翔。
永叔挟小友郑生入都生年甫十六美秀工奕酒中持素册进余乞诗戏成四绝
作者：胡应麟
朝代：明

石梁天际梦魂劳，双别仙姝渡海涛。绮阁纱厨春昼永，一枰閒对郑樱桃。清簟疏帘奕未停，楚江云雨正冥冥。莫教夜半成虚约，辜负灯花落小亭。绿发朱颜羡子都，楸枰拂拭倩华襦。摧锋谩自誇年少，一著还须让老夫。长铗翩翩海上游，明光谒帝暂依刘。无劳更赌宣城郡，一局龙阳已拜侯。
永叔挟小友郑生入都生年甫十六美秀工奕酒中持素册进余乞诗戏成四绝·其一
作者：胡应麟
朝代：明

石梁天际梦魂劳，双别仙姝渡海涛。绮阁纱厨春昼永，一枰閒对郑樱桃。
永叔挟小友郑生入都生年甫十六美秀工奕酒中持素册进余乞诗戏成四绝·其三
作者：胡应麟
朝代：明

绿发朱颜羡子都，楸枰拂拭倩华襦。摧锋谩自誇年少，一著还须让老夫。
永叔挟小友郑生入都生年甫十六美秀工奕酒中持素册进余乞诗戏成四绝·其二
作者：胡应麟
朝代：明

清簟疏帘奕未停，楚江云雨正冥冥。莫教夜半成虚约，辜负灯花落小亭。
永叔挟小友郑生入都生年甫十六美秀工奕酒中持素册进余乞诗戏成四绝·其四
作者：胡应麟
朝代：明

长铗翩翩海上游，明光谒帝暂依刘。无劳更赌宣城郡，一局龙阳已拜侯。
永叔方舟豪饮即事十首时行次齐鲁卫间
作者：胡应麟
朝代：明

彩服荣新命，绨袍恋旧知。河梁晨舣棹，水国夜衔卮。渡远携桃叶，滩长和竹枝。疏灯解娱客，花艳朴谈诗。锦席时先后，清尊日过从。荒城严夜柝，远寺咽昏钟。意气红颜盛，心期白首浓。即今元礼棹，谁复共林宗。鼓吹中流发，图书四壁陈。高谈回丙夜，大雅和阳春。水驿驰关吏，津亭候榜人。雄飞吾党事，一快倦游身。海月维仙缆，天风度客樯。赋题新赤壁，吟和旧沧浪。汎汎俱西子，依依但北堂。江鱼如玉雪，满载大家尝。云霄惭比翼，湖海豁遐心。一驻青丝窄，同携白玉琴。清吟霞色烂，剧语露华侵。快意篷窗下，天池酌水沈。大有乘桴兴，能无汎宅游。垂天双翼左，缩地寸心投。卤簿黄河岸，帆樯碧海流。支机怀袖满，昨夜到牵牛。携来双彩华，寒夜互生花。雪拥山阴棹，星偕博望槎。雁声流古塞，萤火乱平沙。几忆春明外，长灯对棣华。河朔当年事，平原异代盟。登仙班景倩，为客孟云卿。捩柁晨霜滑，维梢宿雨晴。如渑政堪赋，篷底百壶倾。击楫神俱王，垂竿兴未徂。飞谈凌海若，长啸挟天吴。玉佩仍三殿，金尊暂五湖。宁知奇伟客，唱和在菰芦。汎鹢垂冬半，呼卢过夜分。烛花深对酒，囊草细论文。湖欲名高士，滩应号使君。千秋吾道远，未遣世人闻。
永叔方舟豪饮即事十首时行次齐鲁卫间·其一
作者：胡应麟
朝代：明

彩服荣新命，绨袍恋旧知。河梁晨舣棹，水国夜衔卮。渡远携桃叶，滩长和竹枝。疏灯解娱客，花艳朴谈诗。
永叔方舟豪饮即事十首时行次齐鲁卫间·其七
作者：胡应麟
朝代：明

携来双彩华，寒夜互生花。雪拥山阴棹，星偕博望槎。雁声流古塞，萤火乱平沙。几忆春明外，长灯对棣华。
永叔方舟豪饮即事十首时行次齐鲁卫间·其三
作者：胡应麟
朝代：明

鼓吹中流发，图书四壁陈。高谈回丙夜，大雅和阳春。水驿驰关吏，津亭候榜人。雄飞吾党事，一快倦游身。
永叔方舟豪饮即事十首时行次齐鲁卫间·其九
作者：胡应麟
朝代：明

击楫神俱王，垂竿兴未徂。飞谈凌海若，长啸挟天吴。玉佩仍三殿，金尊暂五湖。宁知奇伟客，唱和在菰芦。
永叔方舟豪饮即事十首时行次齐鲁卫间·其二
作者：胡应麟
朝代：明

锦席时先后，清尊日过从。荒城严夜柝，远寺咽昏钟。意气红颜盛，心期白首浓。即今元礼棹，谁复共林宗。
永叔方舟豪饮即事十首时行次齐鲁卫间·其五
作者：胡应麟
朝代：明

云霄惭比翼，湖海豁遐心。一驻青丝窄，同携白玉琴。清吟霞色烂，剧语露华侵。快意篷窗下，天池酌水沈。
永叔方舟豪饮即事十首时行次齐鲁卫间·其八
作者：胡应麟
朝代：明

河朔当年事，平原异代盟。登仙班景倩，为客孟云卿。捩柁晨霜滑，维梢宿雨晴。如渑政堪赋，篷底百壶倾。
永叔方舟豪饮即事十首时行次齐鲁卫间·其六
作者：胡应麟
朝代：明

大有乘桴兴，能无汎宅游。垂天双翼左，缩地寸心投。卤簿黄河岸，帆樯碧海流。支机怀袖满，昨夜到牵牛。
永叔方舟豪饮即事十首时行次齐鲁卫间·其十
作者：胡应麟
朝代：明

汎鹢垂冬半，呼卢过夜分。烛花深对酒，囊草细论文。湖欲名高士，滩应号使君。千秋吾道远，未遣世人闻。
永叔方舟豪饮即事十首时行次齐鲁卫间·其四
作者：胡应麟
朝代：明

海月维仙缆，天风度客樯。赋题新赤壁，吟和旧沧浪。汎汎俱西子，依依但北堂。江鱼如玉雪，满载大家尝。
永叔舟中同王山人石父较奕作
作者：胡应麟
朝代：明

天末归心堕钓纶，青鞋能复恋红尘。仙槎此夜偕王质，旅店何年卧积薪。满座星辰寒照客，半窗风雨夜留人。无论甲子须臾事，笔底桃花万树春。
永叔舟中遇稚升水部再柬二首
作者：胡应麟
朝代：明

声名藉藉动皇畿，锦缆牙樯出海圻。万鹢连云金翅拥，双龙横雾玉鳞飞。淹留彩笔歌丛桂，濩落青衫问采薇。同学廿年年少友，几人袍笏到丹扉。双旌寒拂大河东，舸舰如云节制雄。十载诗名传水部，一时才望重山公。风清邗浦梅花句，月朗淮堤桂树丛。咫尺牙璋龙阙畔，金绯悬锡大司空。
永叔舟中遇稚升水部再柬二首·其一
作者：胡应麟
朝代：明

声名藉藉动皇畿，锦缆牙樯出海圻。万鹢连云金翅拥，双龙横雾玉鳞飞。淹留彩笔歌丛桂，濩落青衫问采薇。同学廿年年少友，几人袍笏到丹扉。
永叔舟中遇稚升水部再柬二首·其二
作者：胡应麟
朝代：明

双旌寒拂大河东，舸舰如云节制雄。十载诗名传水部，一时才望重山公。风清邗浦梅花句，月朗淮堤桂树丛。咫尺牙璋龙阙畔，金绯悬锡大司空。
汉铙歌十八首 其三 思悲翁
作者：胡应麟
朝代：明

思悲翁，气结不能言。儿长翁为娶妇，思得奉晨昏，白头以团栾。妇恶如豺狼，入门作灾患。牝翼鸣前庭，举室怆以烦。知交各各缩舌，亲戚断往还。我有壶浆，翁饥不得餐。我有裳衣，翁体不得完。思悲翁，气结不能言。我欲诉上帝，天门九重入以难。我欲诉司命，司命徘徊以盘桓。念欲以高飞，无羽翰以负翁去。体毛何摧残，不若城上乌反哺。翁残年，思悲翁，气结不能言。安得天雨雹，霹雳震长夏。雷霆半空下，永永戒来者。
汉铙歌十八首 其八 上陵
作者：胡应麟
朝代：明

上陵一何崔嵬。宫殿若云屯，观者为徘徊。门有车马客，驾言上陵回。千乘万骑，宵行烈风雷。我欲遐征，憩望金银台。封泰山，禅梁父，登日观，观蓬莱。蓬莱东，见朝旭。芝草丛生，醴泉满谷。七十二家著编录。
汉铙歌十八首 其六 战城南
作者：胡应麟
朝代：明
体裁：乐府曲辞

战城南，日无色。壮士长征死，愿作乌鸢食。请谓乌与鸢：“壮士死，国家委。身丧其元，汝食其肉，一胡忍且残。世有大豪元恶巨奸，杀公吏，探赤丸，暴戾恣睢脍人肝。一旦祸机发，横尸道旁，血如流泉，腐肉如丘山。汝胡不食，甘此忍且残”。请为乌与鸢答君子：“言世有大豪元恶巨奸，司命不敢录，司败不敢拘，司隶不敢纠弹。十九老死牖下，子孙贵盛，冢墓象祈连。彼虽有肉血，我安得餐。壮士不自惜，委身徇国家，丧其元，我固当得食，彼复何言”。
汉铙歌十八首 其六 战城南
作者：胡应麟
朝代：明

战城南，日无色。壮士长征死，愿作乌鸢食。请谓乌与鸢：“壮士死，国家委。身丧其元，汝食其肉，一胡忍且残。世有大豪元恶巨奸，杀公吏，探赤丸，暴戾恣睢脍人肝。一旦祸机发，横尸道旁，血如流泉，腐肉如丘山。汝胡不食，甘此忍且残。”请为乌与鸢答君子：“言世有大豪元恶巨奸，司命不敢录，司败不敢拘，司隶不敢纠弹。十九老死牖下，子孙贵盛，冢墓象祈连。彼虽有肉血，我安得餐。壮士不自惜，委身徇国家，丧其元，我固当得食，彼复何言。”
汉铙歌十八首 其十 有所思
作者：胡应麟
朝代：明

有所思，思美人，美人渺何许，大海天东南。曷不往从彼游，路途险且艰。弱水不容舟，三山郁㠝岏。宫阙冠巨鳌，遥遥极青天。美人在其上，三山高以寒。我为钓巨鳌，截竹为长竿。持竿坐沧海，大水何漫漫。巨鳌牵不动，但见一双鲤鱼遥堕青云端。呼童剖此鲤，中有美人尺素翰。前有长相思，后有劝加餐。徘徊感此意，踯躅不能言。
汉铙歌十八首 其十一 雉子斑
作者：胡应麟
朝代：明

雉子斑，雉子斑，一雄一雌，抱子田野边。雄飞摩天去不还，孤雌养雏寄草间。养雏寄草间，乳哺一何艰。夜不遑寝，昼不及餐。毛羽既长成，五色丽且鲜。一鸣举世惊，一飞上冲天。回头顾视我母，六翮何阑珊。老病倏已至，恹恹向重渊。有子不得养，恸哭摧心肝。有子不得养，恸哭摧心肝。
汉铙歌十八首 其十三 芳树
作者：胡应麟
朝代：明

芳树芳树，扬春华，结秋实，东风历乱而飞扬。容色在朝夕，美人坐高堂。兀兀愁蛾眉，君心为他人，冶艳能几时。春华讵能久，秋实那可期。普天之下，悠悠畴非轻薄儿。班姬与陈后，解事一何迟。黄金买词赋，徒为世主疑。不见芳树枝，荣瘁各有时。端居任大化，何用戚戚颦蛾眉。
汉铙歌十八首 其十五 上邪
作者：胡应麟
朝代：明

上邪，我与君输肝委膈，他人那得闻。急难各相护救，决绝妻子如浮云。中心耿耿金石，百年以为邻。巢由抚六合，尧舜下阊阖。山崩石烂河枮海水竭，十日并出天地裂，我与君，好永不绝。
汉铙歌十八首 其十六 临高台
作者：胡应麟
朝代：明

临高台，望长安。飞甍画楝嵯峨峭崒而㠝岏。苍龙九斿限重关。我欲谒天阍，一觐上帝颜。手持长生药，以奉心所欢。上帝肯听臣，亿万千斯年。苍龙九斿限重关。限重关，使我欲进心茫然。临高台，望长安。抚膺三叹行路难。
汉铙歌十八首 其四 翁离
作者：胡应麟
朝代：明

翁离趾中可筑室，何用葺之桂若兰。翁离趾中可筑宫，何用涂之椒以檀。修竹夹广除，一何檀栾。千乘万骑缤纷哉，往以还。左长杨，右甘泉。汾阴后，泰畤前。黄鹄高飞极云天。词臣献赋陛下之寿三千年。
汉铙歌十八首·朱鹭
作者：胡应麟
朝代：明

朱鹭下，汉道昌。一双羽翮云中合沓而飞翔。合沓而飞翔，在我庭户。以建华鼓导大辂。鱼鱼雅雅，诧彼行路。朝食沆瀣，夜濯风以露。应期出世所慕。五帝三皇巍巍福我祚。艾如张，张四维。击高钲，悬大旗。戈鋋甲胄光陆离。千灵从，七校移。虞人杂沓冠以皮。臂苍走黄当路岐。南山有虎豹北山，鹿麋狐兔若丘山，缩足不敢驰。我欲上天，天门九重。我欲入渊，血肉喂蛟鱼龙。王者合三驱，百兽一一归我樊笼。不见青冥，冥冥者鸿。耸六翮，乘长风。游赤霄，入无穷。虽有矰缴罗网将安庸。思悲翁，气结不能言。儿长翁为娶妇，思得奉晨昏，白头以团栾。妇恶如豺狼，入门作灾患。牝翼鸣前庭，举室怆以烦。知交各各缩舌，亲戚断往还。我有壶浆，翁饥不得餐。我有裳衣，翁体不得完。思悲翁，气结不能言。我欲诉上帝，天门九重入以难。我欲诉司命，司命徘徊以盘桓。念欲以高飞，无羽翰以负翁去。体毛何摧残，不若城上乌反哺。翁残年，思悲翁，气结不能言。安得天雨雹，霹雳震长夏。雷霆半空下，永永戒来者。翁离趾中可筑室，何用葺之桂若兰。翁离趾中可筑宫，何用涂之椒以檀。修竹夹广除，一何檀栾。千乘万骑缤纷哉，往以还。左长杨，右甘泉。汾阴后，泰畤前。黄鹄高飞极云天。词臣献赋陛下之寿三千年。上之回，祀甘泉。金支飏，翠旄旋。雨师后，风伯前。鼓钟管吹，声何填骈。东达扶桑，南逮于阗。西径流沙，北讫祈连。天出景星，地产醴泉。报庆成，致精虔。肃雍哉，怆以严。五帝三皇，享亿万斯年。战城南，日无色。壮士长征死，愿作乌鸢食。请谓乌与鸢：“壮士死，国家委。身丧其元，汝食其肉，一胡忍且残。世有大豪元恶巨奸，杀公吏，探赤丸，暴戾恣睢脍人肝。一旦祸机发，横尸道旁，血如流泉，腐肉如丘山。汝胡不食，甘此忍且残。”请为乌与鸢答君子：“言世有大豪元恶巨奸，司命不敢录，司败不敢拘，司隶不敢纠弹。十九老死牖下，子孙贵盛，冢墓象祈连。彼虽有肉血，我安得餐。壮士不自惜，委身徇国家，丧其元，我固当得食，彼复何言。”巫山高，高望不可极。日月蔽亏云雨出。入有美一人，曰维神女。朝为行云，暮为行雨。泠然入余梦，贻我以翠羽。郁陶乎，余心将以畴语。将舍余国都，以往从女。朝朝暮暮，为云为雨。上陵一何崔嵬。宫殿若云屯，观者为徘徊。门有车马客，驾言上陵回。千乘万骑，宵行烈风雷。我欲遐征，憩望金银台。封泰山，禅梁父，登日观，观蓬莱。蓬莱东，见朝旭。芝草丛生，醴泉满谷。七十二家著编录。将进酒，乘乘黄。列鼓吹，呜笙簧。齐姜楚姬列两傍。卫女秦娥左右以成行。挟安陵，戏龙阳。拥长剑，佩琳琅。缤哉纷，盈高堂。烹大彘，炙肥羊。五音和，八珍良。天瓢甘露臣以尝。千秋百岁逍遥以徜徉。有所思，思美人，美人渺何许，大海天东南。曷不往从彼游，路途险且艰。弱水不容舟，三山郁㠝岏。宫阙冠巨鳌，遥遥极青天。美人在其上，三山高以寒。我为钓巨鳌，截竹为长竿。持竿坐沧海，大水何漫漫。巨鳌牵不动，但见一双鲤鱼遥堕青云端。呼童剖此鲤，中有美人尺素翰。前有长相思，后有劝加餐。徘徊感此意，踯躅不能言。雉子斑，雉子斑，一雄一雌，抱子田野边。雄飞摩天去不还，孤雌养雏寄草间。养雏寄草间，乳哺一何艰。夜不遑寝，昼不及餐。毛羽既长成，五色丽且鲜。一鸣举世惊，一飞上冲天。回头顾视我母，六翮何阑珊。老病倏已至，恹恹向重渊。有子不得养，恸哭摧心肝。有子不得养，恸哭摧心肝。君马黄，臣马苍。飞轩蹀躞大道旁。旁人顾见臣马，以莫不谓良。一朝中涓下明堂。君马入天闲，意气何扬扬。臣马老伏枥，伶俜瘦骨，朝逐水草，暮逐斜阳。背负盐车，以西上太行。路逢伯乐造父王良。停车振策，为我彷徨。念欲剪拂我，以登明堂。嗟筋力已尽，莫能腾骧。长鸣短号，断绝中肠。芳树芳树，扬春华，结秋实，东风历乱而飞扬。容色在朝夕，美人坐高堂。兀兀愁蛾眉，君心为他人，冶艳能几时。春华讵能久，秋实那可期。普天之下，悠悠畴非轻薄儿。班姬与陈后，解事一何迟。黄金买词赋，徒为世主疑。不见芳树枝，荣瘁各有时。端居任大化，何用戚戚颦蛾眉。圣人出，明光宫，万乘千骑升回中。望祀天地，禋于六宗。百神来享，以莫不肃雍。肃肃雍雍，四方同风。唐虞之世，比屋皆可封。浩浩大化，与天地无终。上邪，我与君输肝委膈，他人那得闻。急难各相护救，决绝妻子如浮云。中心耿耿金石，百年以为邻。巢由抚六合，尧舜下阊阖。山崩石烂河枮海水竭，十日并出天地裂，我与君，好永不绝。临高台，望长安。飞甍画楝嵯峨峭崒而㠝岏。苍龙九斿限重关。我欲谒天阍，一觐上帝颜。手持长生药，以奉心所欢。上帝肯听臣，亿万千斯年。苍龙九斿限重关。限重关，使我欲进心茫然。临高台，望长安。抚膺三叹行路难。远如期，游四方。北碣石，南潇湘。西太华，东扶桑。凿混沌窍燕中央。饮则食兮乐而康。以寻列仙拾金光。飞翔八极行七襄。驰驱绝冥观大荒。千秋万祀寿未央。男儿堕地桑弧蓬矢射四方。安得老死一丘，局促若辕下驹守故乡。石流，南山有石，北涧有流。石何齿齿，流何汤汤。石以枕我，流以漱我肠。幽兰哉，夹岸芬以芳。芬以芳，顺风扬。彼美人兮天一方。安得寄此永永长相望。
江南乐
作者：胡应麟
朝代：明

举头见欢来，回桡蔽莲叶。不知湖心娘，湿透双罗袜。
江右嵬父佳父二王孙以书翰见贻赋此寄赠
作者：胡应麟
朝代：明

紫气丰城望不穷，雌雄龙剑拂长空。持觞并入莲花社，卜筑同依桂树丛。天际碧云回锦字，石边流水傍丝桐。青帆咫尺堪乘兴，为借浔阳一夜风。
江右来相如过访同唐惟良夜集分冬字韵
作者：胡应麟
朝代：明

严陵长日候孤筇，底事芒鞋雪后逢。结夏西湖眠菡萏，高秋南浦落芙蓉。人如司马名堪借，客比梁鸿姓易重。把臂旧游肝胆在，接䍦那不醉双龙。
江右王孙贞吉以书并画见贻赋此寄谢
作者：胡应麟
朝代：明

浩渺凉风岁色徂，遥传尺素到江湖。谁誇特进鸾凰笔，自写滕王蛱蝶图。明月万家愁外满，碧云千里望来孤。携琴会入东林社，徙倚莲花醉玉壶。
江村卷为吴太学题
作者：胡应麟
朝代：明

新安江色近，一曲抱村幽。日暖蘼芜岸，风恬杜若洲。亭台通鹤径，篱落系渔舟。四百滩头路，将因到子猷。
江汝成驾部留集丙夜即席题
作者：胡应麟
朝代：明

振策西游半五陵，旋车聊待帛书徵。三天会见翔孤凤，六月何妨息大鹏。款语凉风生白氎，酣歌明月坠青灯。犹闻彩笔多奇句，题遍慈恩第一层。
江陵女
作者：胡应麟
朝代：明

女郎大堤游，顾影各言好。相逢平乐儿，班荆坐芳草。
江陵曲
作者：胡应麟
朝代：明

恼欢青丝笮，凌晨只欲开。狂风趁心起，四面石尤来。
汤义仍过余适余命工栉发欲起义仍亟止余对谈竟栉因相顾大笑曰竹林风致何必晋人俄余鼓枻南归兴会相思辄有此寄
作者：胡应麟
朝代：明

散发逢君易水头，红尘紫陌并追游。狂呼楚客青丝骑，醉拥吴姬白玉楼。三馆地堪容执戟，五湖天欲问归舟。江声月色能相望，九月鸿书到敝裘。
汤义少过访赋赠
作者：胡应麟
朝代：明

看花吾汝又蓬莱，彩笔翩翩气不回。二酉再誇藏穴富，五丁重起伐山才。辉腾白璧过秦殿，色借黄金上蓟台。蚤晚河东题赋就，春明门外共徘徊。
汤阴王翁年百八十矣而肌肤绰约若处子且豪饮数斗不酲座间出诸名流赠章邀余继作
作者：胡应麟
朝代：明

王仙翁，发如孤鹤颜如虹。大腹便便贮河汉，鲸吞鳌吸三千钟。龟纹蹙起隐胸后，玉璜炯炯横双瞳。眉毫耳毫灿霜雪，时人不识呼社公。步轻履坦疾于箭，周行五岳携孤筇。自言今年百八十，九朝旧事盘心胸。高谈弘正俨目睫，信阳北地俱儿童。大还曾受柱下老，素书亦从河上公。王母瑶池燕周穆，仙源几度桃花红。昆崙阆风不肯住，脱身混迹游寰中。朅来瓢笠武林逍，湖光山色聊从容。飘然遇我云水窟，谪仙大叫呼人龙。初平骑羊去不返，子岂有意仍前踪。金盆玉壶亦咫尺，翩翩奇骨宁凡庸。感君意气为君歌，参差两腋乘长风。却忆玉皇香案侧，丹台恍惚曾相逢。尘埃堕落经几劫，欲骑鲸背飞寒空。大鹏希有俨相值，遨游八极追鸿蒙。他时再赴易迁约，仰天大笑扶桑东。
汪仲淹病足三年未瘳余先有此疾半载始愈戏作十六韵嘲之并期起色焉
作者：胡应麟
朝代：明

底事羁神足，将因断俗缘。悠然疑入定，嗒尔类逃禅。箕踞苍松下，跏趺给树前。但妨叉手立，偏称曲肱眠。筏舍清江上，杯留碧海瀍。按图游五岳，隐几问诸天。步学邯郸客，行嘲鹿苑仙。漫愁双屐折，何忝一壶悬。蹇拙存吾道，骖驔记昔年。盗骊元泛驾，飞兔旧忘筌。玉笈看长往，金针待大还。吾将倩磨勒，负汝出苍烟。
汪参军邀饮作
作者：胡应麟
朝代：明

画拱摇丹日，雕阑驻彩云。榻延徐孺子，吟接鲍参军。午馔行山蕨，春羹荐野芹。醉归浑不解，萝月渐纷纷。
汪司马偕龙博士登严陵赋雪寄讯
作者：胡应麟
朝代：明

萧森寒色照菰芦，缥缈青山入画图。不为文星移海甸，能令春色遍江湖。千花桐濑飞瑶瑟，万树兰陵照玉壶。况是郢中才子集，赋成题寄茂园无。
汪明府以校文来武林旬日别去追送四章
作者：胡应麟
朝代：明

乍拥轩车到六桥，不堪江浦系兰桡。飞樯百尺西风里，万壑千岩送暮潮。堤上明霞跃紫骝，接天弦管带琼楼。漫将桃李誇梁国，采尽芳兰瀫水头。迢递朱弦百里鸣，朱衣仍傍棘闱行。新栽何限淮南桂，满路飘香入帝城。星斗昆崙一柱悬，文光千丈烛龙泉。浑忘卤簿江州贵，寂寂衡卢问太玄。
汪明府以校文来武林旬日别去追送四章·其一
作者：胡应麟
朝代：明

乍拥轩车到六桥，不堪江浦系兰桡。飞樯百尺西风里，万壑千岩送暮潮。
汪明府以校文来武林旬日别去追送四章·其三
作者：胡应麟
朝代：明

迢递朱弦百里鸣，朱衣仍傍棘闱行。新栽何限淮南桂，满路飘香入帝城。
汪明府以校文来武林旬日别去追送四章·其二
作者：胡应麟
朝代：明

堤上明霞跃紫骝，接天弦管带琼楼。漫将桃李誇梁国，采尽芳兰瀫水头。
汪明府以校文来武林旬日别去追送四章·其四
作者：胡应麟
朝代：明

星斗昆崙一柱悬，文光千丈烛龙泉。浑忘卤簿江州贵，寂寂衡卢问太玄。
汪明府行春阡陌寄柬
作者：胡应麟
朝代：明

行春车骑寂无哗，人识仙郎上汉槎。溪涧芝兰初绽萼，郊原桃李竞开花。飘飖玉舄携云气，缥缈瑶琴弄月华。却笑当年勾漏令，赐金何以问丹砂。
汪明府邀集衙斋陶驾部懋中适至同赋
作者：胡应麟
朝代：明

秉烛高堂燕笑频，歌喉摇曳玳筵新。琴中白雪飞仙吏，坐上清风挹故人。剡曲蒹葭千里梦，河阳桃李万家春。凭栏无限青云色，欲唤双凫到紫宸。
汪生惟德工奕而温然长者行持卷乞言为赋
作者：胡应麟
朝代：明

汪生歙都彦，家世本阀阅。总角游巴邛，邂逅四仙列。龙肝窃馀剩，随风堕天末。携书客武林，精心究图牒。休仁迨仲甫，遗谱恣翻阅。藏机玉局中，妙思鬼神协。一廛据湖山，所当帜必拔。九枰欲较王，半道祇输滑。纱帽挈隐囊，翘然布衣侠。高车长者聚，短巷俗流绝。半轩风雨声，广武战初合。奇谋骋六出，庙算穷七伐。斜照委绿苔，残星蔽黄叶。逡巡斧柯烂，惨淡烛花灭。谁云奕小道，先生早䟤跋。岁月赢二毛，悠悠茂弘业。当今号国手，方吕蔡颃颉。一匡方擅齐，偏霸汪表越。吕蔡季孟间，吾评匪僭躐。黄王及朱范，少俊互腾踏。猗哉盛一时，挽近谅难越。就中孰恂恂，生也最驯洽。澄清叔度侣，谨畏伯高埒。争先戒贪竞，殿后泯骄伐。遇我吴峰巅，屡结丈人袜。愿言丏只字，千秋耀眉睫。年来谢笔研，推敲废颊舌。参差宿习萌，把袂若中热。为汝聊嗫嚅，毫端纵涂抹。久矣忘成亏，谁云较优劣。枯棋三百六，廿载闭空箧。冉冉负局翁，骑云去阊阖。
汪茂才献于以先隐君像千里函致乞诗
作者：胡应麟
朝代：明

大隐风流世未孤，少微星色卧江湖。园荒汉上甘携瓮，室僦于陵但辟纑。廿载避人呼漫叟，一书遗子号潜夫。天池凤羽行看近，日听鸾章下帝都。
汪象先伯仲招游城东阮姬馆即席索诗题壁间
作者：胡应麟
朝代：明

落魄长安思转豪，新声同听郁轮袍。看花误入林中竹，采药迷行洞口桃。小玉横钗频拥髻，阿环持砚伺挥毫。酣歌剩发青莲兴，莫遣汪郎笑二毛。
汪象先复邀集阮氏明月楼
作者：胡应麟
朝代：明

羸马东郊不厌狂，坐携豪兴入平康。观风上国来吴季，待月前溪遇阮郎。石上桃花迷对奕，垆头竹叶照飞觞。青衫漫湿浔阳泪，一曲琵琶万恨忘。
沈侍御杨茂才同邀太虚楼燕集余适留滞湖上以薄暮过则宾主偕行矣戏柬一律
作者：胡应麟
朝代：明

萧萧寒雨隔孤篷，惭愧平原十日同。是处新诗怀沈约，何人玄草敌扬雄。地偏云际留双鹤，天阔湖头滞片鸿。握手后期堪永夜，暂将离恨托丝桐。
沈明府二亲貤封寄贺
作者：胡应麟
朝代：明

八咏当年诧妙才，鸣琴南国暂徘徊。循良政绩飞三殿，抚字声名动两台。单父云当公廨入，河阳春傍讼庭回。危楼百尺东阳近，肯握如椽到草莱。
沈氏园异竹数竿俨如红玉客话于余乞一绝纪之
作者：胡应麟
朝代：明

淇园晕紫霞，恍作赤城色。为问石家郎，珊瑚几千尺。
沛上怀古寄喻邦相
作者：胡应麟
朝代：明

酹酒遥当百战尘，彭城山色大河滨。攀龙北极非无客，逐鹿中原定几人。雪浪吕梁飞一舸，日华芒砀驻双轮。登台苦忆神仙吏，击筑歌风望紫宸。
河梁话旧十绝句送左辖吴公之山西
作者：胡应麟
朝代：明

粲烂朝霞色，峰头幔作亭。长城一万里，天接太行青。太行何崔巍，千崖界空紫。异日吴使君，功名亦如此。使君本人杰，挟策游蓬莱。朱颜映绿鬓，片诺雨花台。雨花台上游，黄金馆头别。一鸣空骥群，排云叩阊阖。阊阖皇皇开，青袍脱蒙茸。烨如太阿剑，白昼飞神锋。神锋入腕飞，青冥掣雷电。上考书吴公，第一明光殿。明光寄陕服，朱幡沧海头。东方簇千骑，出入偕轩輶。高轩惠然来，光照寒士寓。笑揖大将军，争誇汲长孺。亡论汲生戆，祗益卫侯贤。何限飞沉事，黄梁二十年。分携二十霜，腾踔九万里。高咏河梁篇，涕泪尽知己。
河梁话旧十绝句送左辖吴公之山西·其一
作者：胡应麟
朝代：明

粲烂朝霞色，峰头幔作亭。长城一万里，天接太行青。
河梁话旧十绝句送左辖吴公之山西·其七
作者：胡应麟
朝代：明

明光寄陕服，朱幡沧海头。东方簇千骑，出入偕轩輶。
河梁话旧十绝句送左辖吴公之山西·其三
作者：胡应麟
朝代：明

使君本人杰，挟策游蓬莱。朱颜映绿鬓，片诺雨花台。
河梁话旧十绝句送左辖吴公之山西·其九
作者：胡应麟
朝代：明

亡论汲生戆，祗益卫侯贤。何限飞沉事，黄梁二十年。
河梁话旧十绝句送左辖吴公之山西·其二
作者：胡应麟
朝代：明

太行何崔巍，千崖界空紫。异日吴使君，功名亦如此。
河梁话旧十绝句送左辖吴公之山西·其五
作者：胡应麟
朝代：明

阊阖皇皇开，青袍脱蒙茸。烨如太阿剑，白昼飞神锋。
河梁话旧十绝句送左辖吴公之山西·其八
作者：胡应麟
朝代：明

高轩惠然来，光照寒士寓。笑揖大将军，争誇汲长孺。
河梁话旧十绝句送左辖吴公之山西·其六
作者：胡应麟
朝代：明

神锋入腕飞，青冥掣雷电。上考书吴公，第一明光殿。
河梁话旧十绝句送左辖吴公之山西·其十
作者：胡应麟
朝代：明

分携二十霜，腾踔九万里。高咏河梁篇，涕泪尽知己。
河梁话旧十绝句送左辖吴公之山西·其四
作者：胡应麟
朝代：明

雨花台上游，黄金馆头别。一鸣空骥群，排云叩阊阖。
河洛篇督学滕公夜邀斋中谈道命赋
作者：胡应麟
朝代：明

茫茫太始谁开辟，耿耿元精贯三极。自从河洛生图书，中华首肇文明迹。羲皇手抉天地心，罗列八卦标乾坤。轩农尧舜复继出，垂衣万古开人文。夏商体格多浑噩，遗风未散鸿蒙朴。成周一代首尚文，纬地经天传制作。纷纷侯国隳王纲，宣尼崛起称素王。七十二表擅灵异，骖逐五帝驰三皇。神游岱宗憩梁父，下瞰日月相吞吐。三千弟子咸抠趋，从此儒冠盛东鲁。穷年赞易评羲周，诗书礼乐勤删脩。至今大盗屏不发，凛凛鈇钺严春秋。渊舆资禀实玄奥，独冠诸生闻至道。惟时游夏得精华，散入南方布文教。游梁崛起孟氏贤，乘车列鼎何翩翩。公孙万章不足数，岩岩气象谁其传。荀卿议论本该博，时乖废死兰陵郭。后来蜀国空草玄，白首苍黄坠高阁。河汾自是王佐才，曳裾献策窥蓬莱。昌黎夙负斗山望，路途二鸟重低徊。千年至道转寥落，重见周程起濂洛。紫阳之巅异人出，一扫蓁芜继绝学。我明设教崇成均，十三学政分儒臣。七经训诂行海宇，彷佛云汉垂星辰。关中江右两督学，景明献吉真间作。才名气节天下传，渺渺斯文未有托。武夷之山何嶙峋，丹梯百尺连高旻。我师笃生任斯道，挽回一发伸千钧。周情孔思实天纵，玉质金相本梁栋。年少亲承明主知，时来却为苍生用。三吴才士集如云，帝遣真儒下汉庭。伏生晁错岂知道，丁宽孟喜空谈经。一麾暂驻吴山麓，已见清风走南服。坐席江声走具区，褰帷海色明天目。鲁国生徒遍品题，当筵彩笔飘虹霓。漫拟真人过函谷，共看夫子在关西。王良造父本精识，雷焕张华渺难及。台上俄看万马空，狱中解使双龙出。麟符绣钺行高秋，追步琬琰披琳球。纵横礼乐三千士，缥缈弦歌十二州。弦歌礼乐连薇省，片善微长劳接引。百川齐赴沧海流，抔土同登太行岭。泗水尼山迹未湮，升堂入室多奇珍。西施尚作浣纱女，和氐犹为抱璞人。马卿自昔工铅椠，终军意气空凌乱。照乘连城世所希，夜光明月谁能辨。葱葱紫气绕三台，遥见徵书落上台。更闻黄阁收桃李，会看青衿出草莱。
河渠歌十首为大司空潘公作并奉怀前大司空朱公
作者：胡应麟
朝代：明

大海波涛静不流，长堤云雾似龙游。千秋玉帛朝仙苑，万国车书会帝州。鼓吹连天发棹歌，旌旗耀日午风和。波摇柳色通淮甸，水泛桃花入潞河。宝应堤成不避风，高邮湖远若行空。由来饷事今年蚤，四月楼船尽过洪。大圣曾闻出泗州，司空重起镇淮流。河开砥柱三千丈，殿锁琅珰亿万秋。铁骑云屯汉武年，翻愁瓠子变桑田。何如此日新梁就，南控长淮北控燕。六月边头未请粮，河西已到万馀皇。欢声欲沸三关士，满载嘉禾出太仓。锦缆牙樯照碧天，黄旗十道晚风前。山樱未入吴姬口，乍日中官已进鲜。朝行齐鲁暮淮徐，沐雨栖风志屹如。业就耻方徐内翰，功高不数宋尚书。三十年来治水劳，白头犹自驾轻舠。河边莫漫誇千骑，海上曾闻钓六鳌。随山刊木两司空，万古勤劳夏后同。试听河堤行客语，朱公一去有潘公。
河渠歌十首为大司空潘公作并奉怀前大司空朱公·其一
作者：胡应麟
朝代：明

大海波涛静不流，长堤云雾似龙游。千秋玉帛朝仙苑，万国车书会帝州。
河渠歌十首为大司空潘公作并奉怀前大司空朱公·其七
作者：胡应麟
朝代：明

锦缆牙樯照碧天，黄旗十道晚风前。山樱未入吴姬口，乍日中官已进鲜。
河渠歌十首为大司空潘公作并奉怀前大司空朱公·其三
作者：胡应麟
朝代：明

宝应堤成不避风，高邮湖远若行空。由来饷事今年蚤，四月楼船尽过洪。
河渠歌十首为大司空潘公作并奉怀前大司空朱公·其九
作者：胡应麟
朝代：明

三十年来治水劳，白头犹自驾轻舠。河边莫漫誇千骑，海上曾闻钓六鳌。
河渠歌十首为大司空潘公作并奉怀前大司空朱公·其二
作者：胡应麟
朝代：明

鼓吹连天发棹歌，旌旗耀日午风和。波摇柳色通淮甸，水泛桃花入潞河。
河渠歌十首为大司空潘公作并奉怀前大司空朱公·其五
作者：胡应麟
朝代：明

铁骑云屯汉武年，翻愁瓠子变桑田。何如此日新梁就，南控长淮北控燕。
河渠歌十首为大司空潘公作并奉怀前大司空朱公·其八
作者：胡应麟
朝代：明

朝行齐鲁暮淮徐，沐雨栖风志屹如。业就耻方徐内翰，功高不数宋尚书。
河渠歌十首为大司空潘公作并奉怀前大司空朱公·其六
作者：胡应麟
朝代：明

六月边头未请粮，河西已到万馀皇。欢声欲沸三关士，满载嘉禾出太仓。
河渠歌十首为大司空潘公作并奉怀前大司空朱公·其十
作者：胡应麟
朝代：明

随山刊木两司空，万古勤劳夏后同。试听河堤行客语，朱公一去有潘公。
河渠歌十首为大司空潘公作并奉怀前大司空朱公·其四
作者：胡应麟
朝代：明

大圣曾闻出泗州，司空重起镇淮流。河开砥柱三千丈，殿锁琅珰亿万秋。
河豚味在诸鱼之下仅腹中腴可赏昔人目以西施乳亦稍誇矣余骤食此鱼颇有声过其实之叹戏题一绝以俟定论物固有遇不遇也
作者：胡应麟
朝代：明

掩映银盘白玉壶，质如鸡卵味如酥。若将西子胸前较，未必鸱夷泛五湖。
泊天津遇陈孝廉仁夫为十日饮赋赠
作者：胡应麟
朝代：明

把袂飞扬易水头，当年驰疏识名流。从军自结三千客，破敌频呼十万侯。剑拂秋霜临虎穴，毫挥春雪上龙楼。期君一在新丰市，烂漫桃花扑锦裘。
泊姑苏寄吴文仲
作者：胡应麟
朝代：明

寂寞寒山寺，钟声只自听。高云随去舄，夜雪到空舲。竹色谁分座，花香独扣扃。太湖峰七十，历历傍愁青。
泊广陵怀顾益卿
作者：胡应麟
朝代：明

秋风骑鹤向天涯，路入扬州兴转遐。有客登楼怀玉树，何人开观出琼花。坛前横槊三千帜，桥上吹箫十万家。笑杀紫薇今夜醉，布帆无赖宿蒹葭。
泊舟登钓台作
作者：胡应麟
朝代：明

峡口抱云汀，中流坐放舲。亭高双逼汉，台迥一窥星。海气吞江白，山光压濑青。纶竿千尺在，吾计渐沈冥。
洛阳春色图题陈道复水墨牡丹
作者：胡应麟
朝代：明
体裁：古风

二百年来画花卉，吴中沈周称第一。颉颃并数陈生淳，不事丹青祗水墨。天机一派掌上流，尽扫铅华露风骨。家鸡曩昔厌馀子，迩岁声名陡籍籍。吾家此卷尤绝奇，不向长安市中得。南海黎君夙遗我，把袂河梁示亲昵。牙签锦轴题八分，四字犹存故人迹。忆生袒裸盘礴时，颐指群工若隶役。中山大管操如椽，半醉掀髯见真率。桑皮丈八横高堂，元气茫茫堕几席。姚黄魏紫信手拈，瞥眼千花万花出。须臾四座回春风，媚李秾桃总辟易。青油翠幕张层阶，十二雕阑护倾国。天然富贵压尘土，底事珊瑚斗玉石。盘行玛瑙夜色殷，屏敞琉璃曙光湿。琼楼特起明朱霞，玉佩低垂映红日。女英妫汭偕娥皇，飞燕昭阳倚合德。廊开响屧西子游，亭俯沉香阿环立。霏烟绾雾态不禁，握雨携云状难悉。枯枝断干若草草，嫩蕊繁英转奕奕。芳菲恍度洛水头，烂漫如栖上林侧。咄嗟陈生何太奇，十指参差幻帝力。含毫肯避造物嗔，落楮翻令化工泣。经时顾凯笔欲飞，旷代徐熙品推逸。赵昌形似真儿曹，黄监精工讵伦匹。为拈老句题册终，跋扈飞扬迥相敌。连城十五差足偿，美锦三千复何惜。卧观旬月仍卷还，笑杀明诚录金石。
洛阳春色图题陈道复水墨牡丹
作者：胡应麟
朝代：明

二百年来画花卉，吴中沈周称第一。颉颃并数陈生淳，不事丹青祗水墨。天机一派掌上流，尽扫铅华露风骨。家鸡曩昔厌馀子，迩岁声名陡籍籍。吾家此卷尤绝奇，不向长安市中得。南海黎君夙遗我，把袂河梁示亲昵。牙签锦轴题八分，四字犹存故人迹。忆生袒裸盘礴时，颐指群工若役。中山大管操如椽，半醉掀髯见真率。桑皮丈八横高堂，元气茫茫堕几席。姚黄魏紫信手拈，瞥眼千花万花出。须臾四座回春风，媚李秾桃总辟易。青油翠幕张层阶，十二雕阑护倾国。天然富贵压尘土，底事珊瑚斗玉石。盘行玛瑙夜色殷，屏敞琉璃曙光湿。琼楼特起明朱霞，玉佩低垂映红日。女英妫汭偕娥皇，飞燕昭阳倚合德。廊开响屧西子游，亭俯沉香阿环立。霏烟绾雾态不禁，握雨携云状难悉。枯枝断干若草草，嫩蕊繁英转奕奕。芳菲恍度洛水头，烂漫如栖上林侧。咄嗟陈生何太奇，十指参差幻帝力。含毫肯避造物嗔，落楮翻令化工泣。经时顾凯笔欲飞，旷代徐熙品推逸。赵昌形似真儿曹，黄监精工讵伦匹。为拈老句题册终，跋扈飞扬迥相敌。连城十五差足偿，美锦三千复何惜。卧观旬月仍卷还，笑杀明诚录金石。
洛阳道
作者：胡应麟
朝代：明

迢迢洛阳道，日暮正飞花。公子青丝榼，王孙白鼻騧。骑吹金张宅，歌钟赵李家。遥传丽人至，偷眼七香车。
流河驿遇蔡仪部稚含话别作并订约晤于武林
作者：胡应麟
朝代：明

握手双龙去住悬，河桥晴色对潸然。中林骤报亡猿日，北塞真同失马年。曳杖天穷苍岭外，抽毫霞涌赤城前。戴家精舍溪头近，乘兴能飞雪夜船。
济上遇王世叔通侯时龚观察邀王同集太白楼以督运迫简书不能待辄此寄讯并柬黄说仲山人
作者：胡应麟
朝代：明

玳瑁筵开半寂寥，青帆无赖木兰桡。波涛水国双鸿度，星斗天门一鹗遥。阀阅累朝传带砺，诗篇频夜梦琼瑶。何人共赋从军乐，咫尺长安近灞桥。
淮上访王世叔留集署中座出新鲥共饱即席题
作者：胡应麟
朝代：明

急管繁弦次第陈，歌鱼宁叹暮途贫。峥嵘铁网飞银鬣，粲烂金盘照玉鳞。岂为江莼能唤客，祇因岩桂共留人。孤亭环碧他年过，遮莫羊裘动帝宸。
淮上遇景陵徐丈以参知督开新渠余目击其胼胝之苦兹工将告成先赋二律柬之
作者：胡应麟
朝代：明

四载功成翊帝尧，驱山鞭石梦魂摇。葱茏紫气腾天阙，灿烂玄圭锡圣朝。白浪南排千谷回，黄流东注万川遥。当年璧马俱陈迹，何藉宣房汉殿谣。海岸清秋奠六鳌，空濛元气护临濠。平成载睹唐尧世，疏凿宁知夏后劳。大野寒风回浊浪，长淮晴雪下飞涛。他年太史河渠传，错落金泥映彩毫。
淮上遇景陵徐丈以参知督开新渠余目击其胼胝之苦兹工将告成先赋二律柬之·其一
作者：胡应麟
朝代：明

四载功成翊帝尧，驱山鞭石梦魂摇。葱茏紫气腾天阙，灿烂玄圭锡圣朝。白浪南排千谷回，黄流东注万川遥。当年璧马俱陈迹，何藉宣房汉殿谣。
淮上遇景陵徐丈以参知督开新渠余目击其胼胝之苦兹工将告成先赋二律柬之·其二
作者：胡应麟
朝代：明

海岸清秋奠六鳌，空濛元气护临濠。平成载睹唐尧世，疏凿宁知夏后劳。大野寒风回浊浪，长淮晴雪下飞涛。他年太史河渠传，错落金泥映彩毫。
淮徐归兴六首
作者：胡应麟
朝代：明

一棹乘秋出五湖，西风愁色动莼鲈。金门帝许排阊阖，宝剑人谁问鹿卢。千尺尚悬东海钓，百年休践太行途。平生烈士心长在，碎击王郎白玉壶。夹岸帆樯卫水滨，苍茫云雾入垂纶。三生不戴如花面，九尺长馀食粟身。杜宇惯嘲多病客，辛夷频唤欲归人。沧溟万斛吾家在，好逐渔郎问去津。一望龙门兴已阑，漫将陈策射金銮。生来骠骑封侯易，老去冯唐谒帝难。栗里乍看三径在，桐江犹剩一峰寒。秋风咫尺天池上，未向榆枋刷羽翰。短褐犹闻卧海湄，长裾曾否曳天池。苍茫八翼飘云汉，惨淡双肱折路岐。玉洞岂无千岁水，金门宁乏万年枝。从教少妇机头坐，赋里黄金尚陆离。一帆春雨下淮阳，柳色偏嘲薜荔裳。病后风尘堪跃马，归来陵谷任骑羊。高山自奏三千牍，上苑谁矜十八行。莫叹卢生魂梦里，几人穷达在黄梁。白面题诗碣石台，红颜掷尽重徘徊。虚疑骏足曾双刖，不信羊肠易九回。缩地将随徐甲去，谈天毋拟剧辛来。飞扬总属群公事，一壑犹能擅草莱。
淮徐归兴六首·其一
作者：胡应麟
朝代：明

一棹乘秋出五湖，西风愁色动莼鲈。金门帝许排阊阖，宝剑人谁问鹿卢。千尺尚悬东海钓，百年休践太行途。平生烈士心长在，碎击王郎白玉壶。
淮徐归兴六首·其三
作者：胡应麟
朝代：明

一望龙门兴已阑，漫将陈策射金銮。生来骠骑封侯易，老去冯唐谒帝难。栗里乍看三径在，桐江犹剩一峰寒。秋风咫尺天池上，未向榆枋刷羽翰。
淮徐归兴六首·其二
作者：胡应麟
朝代：明

夹岸帆樯卫水滨，苍茫云雾入垂纶。三生不戴如花面，九尺长馀食粟身。杜宇惯嘲多病客，辛夷频唤欲归人。沧溟万斛吾家在，好逐渔郎问去津。
淮徐归兴六首·其五
作者：胡应麟
朝代：明

一帆春雨下淮阳，柳色偏嘲薜荔裳。病后风尘堪跃马，归来陵谷任骑羊。高山自奏三千牍，上苑谁矜十八行。莫叹卢生魂梦里，几人穷达在黄梁。
淮徐归兴六首·其六
作者：胡应麟
朝代：明

白面题诗碣石台，红颜掷尽重徘徊。虚疑骏足曾双刖，不信羊肠易九回。缩地将随徐甲去，谈天毋拟剧辛来。飞扬总属群公事，一壑犹能擅草莱。
淮徐归兴六首·其四
作者：胡应麟
朝代：明

短褐犹闻卧海湄，长裾曾否曳天池。苍茫八翼飘云汉，惨淡双肱折路岐。玉洞岂无千岁水，金门宁乏万年枝。从教少妇机头坐，赋里黄金尚陆离。
淮甸张公旧守吾州将繇上考擢行省参知闻余僦居武林夙驾见枉且邀饮署中并命舟资送京口感其厚遇赋谢此章
作者：胡应麟
朝代：明

曾是司空旧莫耶，精光摇曳傍高牙。胡床正落南楼月，大旆仍飞北府霞。蔽芾甘棠怀海峤，青荧藜火梦天涯。衔知未惬如渑报，心折江城奏暮笳。
清华馆为程生元鲁题
作者：胡应麟
朝代：明

大鄣擅幽奇，名园负东郭。衡茅数十椽，轩敞带长薄。林木何翳然，空庭散鸟雀。清涟媚藻荇，绿波映蘅若。夹岸芙蓉披，中流芰荷灼。翩翻白羽下，拨剌紫鳞跃。之子吟逍遥，饮泌自斟酌。沾沾御元礼，亹亹献康乐。问字开扬亭，校书闭刘阁。丈人习名理，夙谙卧游乐。观鱼失濠梁，骑马涉京索。缁尘染衣袂，行行悔入洛。何当筑土室，行坐此丘壑。千秋三径中，求羊未寂寞。
清源寺中戏效晚唐人五言近体二十首
作者：胡应麟
朝代：明

寺忆支公住，林馀惠远踪。浮杯来大壑，振锡上孤峰。径僻云埋树，窗明雪照松。踟蹰贪佛日，归趁暮天钟。大地悬香刹，中天筑化城。重檐飞岳色，古壁撼河声。法座琪花暗，经坛贝叶明。异时斋绣佛，帝释下瑶京。香积何年启，天风蹑屩攀。白云平讲座，青霭覆禅关。断碣横高陇，疏钟出乱山。一僧头白坐，兀兀定林间。云霞寻老衲，尘土拂征衫。鹿叩谈经石，猿啼说法嵓。寒云封密筱，冻雪堕危杉。何限宗雷句，穹碑百尺镵。杖策平堤外，轻风拂面柔。寒山成独往，老衲话重游。怖鸽萝龛下，飞萤竹径流。将因谢尘鞅，丈室住牛头。能仁元海峤，伏毒旧江濆。隘地龙藏雨，高天鹤跨云。岚深秋径失，瀑远夜堂闻。寂寂盂兰想，先题发愿文。户牖生虚白，楼台上郁蓝。谈经狮子吼，护法象王参。桧老斜撑石，松枯半压潭。何因挈天女，绝顶卧茅庵。杖履初辞越，庵堂半住吴。腊深松树老，禅久桂丛疏。五岳云高下，三峨雪有无。异时腾劫海，片笠授潜夫。蚤净三生业，真传二祖衣。莲花丛佛座，柏叶护禅扉。石为悬灯动，泉因卓锡飞。居然离捧喝，默会洞仙机。为叩西方刹，因停北上槎。金身悬宝树，玉髻涌瑶花。梦已清圆觉，心将悟法华。恒河归去路，云雾绕三车。震旦聊乞食，佛座涌金鳌。骨瘦知吟苦，眉长见腊高。香灯岩洞月，杖锡海门涛。近失潇湘谱，瑶琴废不操。辞家来北岳，结社向南屏。夙擅降龙诀，新传相鹤经。推敲临野烧，饮啄闭山亭。夜夜康王谷，飞泉独坐听。香炉峰外路，云日昼凄凄。飞瀑当楼满，寒山入座低。潭心龙女出，塔杪雁王栖。会逐昙摩履，翩翩大碛西。一褐闭禅关，孤云尽日闲。来从身毒国，买断沃洲山。白象鸣銮去，青狮护驾还。中天弥勒阁，未许善财攀。十里华严界，重来雪未消。钟声寒殿出，塔影夜池摇。桂树萦阶发，藤花拂座飘。西来乱峰外，有路入中条。净乐传尊者，真如卧法王。池幽菱芡熟，殿古芰荷香。一钵擎秋雨，三衣挂夕阳。塔中多宝佛，夜吐白毫光。万峰天竺杪，丈室寄禅心。野鹤经秋卧，山猿彻夜吟。稻香云碓远，花影石坛深。一衲函高座，相传自少林。为楼依北固，舍宅望西江。竹远通金磬，杉高并石幢。龙归云压栋，蜃起月沈窗。孰是髯居士，前身合姓庞。双林曾授记，百丈近安禅。洞古频栖鹘，峰高欲坠鸢。秋灯云阁外，晚磬雪房前。乍夜维摩到，天花遍佛筵。偶入清凉界，同探大小乘。北宗仍事秀，南法已传能。苔远连深竹，花疏坠古藤。故山瓢笠梦，极目海云层。
清源寺中戏效晚唐人五言近体二十首·其一
作者：胡应麟
朝代：明

寺忆支公住，林馀惠远踪。浮杯来大壑，振锡上孤峰。径僻云埋树，窗明雪照松。踟蹰贪佛日，归趁暮天钟。
清源寺中戏效晚唐人五言近体二十首·其七
作者：胡应麟
朝代：明

户牖生虚白，楼台上郁蓝。谈经狮子吼，护法象王参。桧老斜撑石，松枯半压潭。何因挈天女，绝顶卧茅庵。
清源寺中戏效晚唐人五言近体二十首·其三
作者：胡应麟
朝代：明

香积何年启，天风蹑屩攀。白云平讲座，青霭覆禅关。断碣横高陇，疏钟出乱山。一僧头白坐，兀兀定林间。
清源寺中戏效晚唐人五言近体二十首·其九
作者：胡应麟
朝代：明

蚤净三生业，真传二祖衣。莲花丛佛座，柏叶护禅扉。石为悬灯动，泉因卓锡飞。居然离捧喝，默会洞仙机。
清源寺中戏效晚唐人五言近体二十首·其二
作者：胡应麟
朝代：明

大地悬香刹，中天筑化城。重檐飞岳色，古壁撼河声。法座琪花暗，经坛贝叶明。异时斋绣佛，帝释下瑶京。
清源寺中戏效晚唐人五言近体二十首·其二十
作者：胡应麟
朝代：明

偶入清凉界，同探大小乘。北宗仍事秀，南法已传能。苔远连深竹，花疏坠古藤。故山瓢笠梦，极目海云层。
清源寺中戏效晚唐人五言近体二十首·其五
作者：胡应麟
朝代：明

杖策平堤外，轻风拂面柔。寒山成独往，老衲话重游。怖鸽萝龛下，飞萤竹径流。将因谢尘鞅，丈室住牛头。
清源寺中戏效晚唐人五言近体二十首·其八
作者：胡应麟
朝代：明

杖履初辞越，庵堂半住吴。腊深松树老，禅久桂丛疏。五岳云高下，三峨雪有无。异时腾劫海，片笠授潜夫。
清源寺中戏效晚唐人五言近体二十首·其六
作者：胡应麟
朝代：明

能仁元海峤，伏毒旧江濆。隘地龙藏雨，高天鹤跨云。岚深秋径失，瀑远夜堂闻。寂寂盂兰想，先题发愿文。
清源寺中戏效晚唐人五言近体二十首·其十
作者：胡应麟
朝代：明

为叩西方刹，因停北上槎。金身悬宝树，玉髻涌瑶花。梦已清圆觉，心将悟法华。恒河归去路，云雾绕三车。
清源寺中戏效晚唐人五言近体二十首·其十一
作者：胡应麟
朝代：明

震旦聊乞食，佛座涌金鳌。骨瘦知吟苦，眉长见腊高。香灯岩洞月，杖锡海门涛。近失潇湘谱，瑶琴废不操。
清源寺中戏效晚唐人五言近体二十首·其十七
作者：胡应麟
朝代：明

万峰天竺杪，丈室寄禅心。野鹤经秋卧，山猿彻夜吟。稻香云碓远，花影石坛深。一衲函高座，相传自少林。
清源寺中戏效晚唐人五言近体二十首·其十三
作者：胡应麟
朝代：明

香炉峰外路，云日昼凄凄。飞瀑当楼满，寒山入座低。潭心龙女出，塔杪雁王栖。会逐昙摩履，翩翩大碛西。
清源寺中戏效晚唐人五言近体二十首·其十九
作者：胡应麟
朝代：明

双林曾授记，百丈近安禅。洞古频栖鹘，峰高欲坠鸢。秋灯云阁外，晚磬雪房前。乍夜维摩到，天花遍佛筵。
清源寺中戏效晚唐人五言近体二十首·其十二
作者：胡应麟
朝代：明

辞家来北岳，结社向南屏。夙擅降龙诀，新传相鹤经。推敲临野烧，饮啄闭山亭。夜夜康王谷，飞泉独坐听。
清源寺中戏效晚唐人五言近体二十首·其十五
作者：胡应麟
朝代：明

十里华严界，重来雪未消。钟声寒殿出，塔影夜池摇。桂树萦阶发，藤花拂座飘。西来乱峰外，有路入中条。
清源寺中戏效晚唐人五言近体二十首·其十八
作者：胡应麟
朝代：明

为楼依北固，舍宅望西江。竹远通金磬，杉高并石幢。龙归云压栋，蜃起月沈窗。孰是髯居士，前身合姓庞。
清源寺中戏效晚唐人五言近体二十首·其十六
作者：胡应麟
朝代：明

净乐传尊者，真如卧法王。池幽菱芡熟，殿古芰荷香。一钵擎秋雨，三衣挂夕阳。塔中多宝佛，夜吐白毫光。
清源寺中戏效晚唐人五言近体二十首·其十四
作者：胡应麟
朝代：明

一褐闭禅关，孤云尽日闲。来从身毒国，买断沃洲山。白象鸣銮去，青狮护驾还。中天弥勒阁，未许善财攀。
清源寺中戏效晚唐人五言近体二十首·其四
作者：胡应麟
朝代：明

云霞寻老衲，尘土拂征衫。鹿叩谈经石，猿啼说法嵓。寒云封密筱，冻雪堕危杉。何限宗雷句，穹碑百尺镵。
清源访苏别驾以修邀同蔡景明夜集
作者：胡应麟
朝代：明

扶疏双树似禅堂，绿酒银瓶唤客尝。丽藻世传苏属国，高名人识蔡中郎。三峨云雾挥毫落，九曲溪山入话长。已？平原留十日，漫将离色赋河梁。
清源访苏别驾以修邀同蔡景明夜集
作者：胡应麟
朝代：明
体裁：七言律诗

扶疏双树似禅堂，绿酒银瓶唤客尝。丽藻世传苏属国，高名人识蔡中郎。三峨云雾挥毫落，九曲溪山入话长。已�平原留十日，漫将离色赋河梁。
清源道中别裕卿二首
作者：胡应麟
朝代：明

十日平原饮未阑，更携离色上征鞍。浮云万里幽期隔，明月千峰旅梦寒。片诺久知肝胆尽，深交那问鬓毛残。孤帆岁暮能相过，风雪桐江有钓竿。几夜风云入倡酬，一朝岐路揽吴钩。天悬大陆双龙语，雾拥寒山疋马愁。忆戴未阑王子兴，登仙犹滞李膺舟。秋期倘问垂纶客，散发同看大海流。
清源道中别裕卿二首·其一
作者：胡应麟
朝代：明

十日平原饮未阑，更携离色上征鞍。浮云万里幽期隔，明月千峰旅梦寒。片诺久知肝胆尽，深交那问鬓毛残。孤帆岁暮能相过，风雪桐江有钓竿。
清源道中别裕卿二首·其二
作者：胡应麟
朝代：明

几夜风云入倡酬，一朝岐路揽吴钩。天悬大陆双龙语，雾拥寒山疋马愁。忆戴未阑王子兴，登仙犹滞李膺舟。秋期倘问垂纶客，散发同看大海流。
清溪小姑
作者：胡应麟
朝代：明

小姑青溪曲，大姑赤山矶，独处谁相依。
渡江一绝
作者：胡应麟
朝代：明

一片归心付倦游，碧桃花尽大堤头。沧洲不借凌风舸，二月春江似箭流。
渡江有怀秣陵旧游八首再寄王长公
作者：胡应麟
朝代：明

六代风流地，豪吟兴未涯。层台花宿凤，故堞柳藏鸦。海日笼丹雾，江天照绮霞。春光何太蚤，先到莫愁家。投闲沧海上，阅胜大江濆。老树齐梁雪，飞蓬楚蜀云。帝城双凤下，官路八驺分。怅望前朝事，含杯几夕曛。金波怜旧句，玉树待新题。夜宿寻高座，春游出大堤。残僧留晋宋，古佛辨隋齐。明日楼船上，谁同教水犀。由来佳丽地，本是帝王州。绿浪邀卢女，青山抱蒋侯。桃花双阙路，柳色万家楼。总道官如屣，那知宦是游。幕府三千客，辕门十万兵。登龙环海岱，候骑半江城。画甲飘云气，珠帘上月明。夜来清啸发，双鹤下瑶京。玉洞留仙棹，金陵问帝都。野花朱桁雀，霜树白门乌。晏寝团牙戟，宵吟击唾壶。能教奇伟客，白首卧菰芦。青鞋曾碧落，彩仗乍丹霄。大雅追三代，雄风扫六朝。帆樯扬子驿，卤簿秣陵桥。但作文章客，宁知武略饶。柱下书堪著，壶中术已传。三花留野寺，一苇渡江天。浪息沧溟外，尘消大漠前。何须片石上，辛苦勒燕然。
渡江有怀秣陵旧游八首再寄王长公·其一
作者：胡应麟
朝代：明

六代风流地，豪吟兴未涯。层台花宿凤，故堞柳藏鸦。海日笼丹雾，江天照绮霞。春光何太蚤，先到莫愁家。
渡江有怀秣陵旧游八首再寄王长公·其七
作者：胡应麟
朝代：明

青鞋曾碧落，彩仗乍丹霄。大雅追三代，雄风扫六朝。帆樯扬子驿，卤簿秣陵桥。但作文章客，宁知武略饶。
渡江有怀秣陵旧游八首再寄王长公·其三
作者：胡应麟
朝代：明

金波怜旧句，玉树待新题。夜宿寻高座，春游出大堤。残僧留晋宋，古佛辨隋齐。明日楼船上，谁同教水犀。
渡江有怀秣陵旧游八首再寄王长公·其二
作者：胡应麟
朝代：明

投闲沧海上，阅胜大江濆。老树齐梁雪，飞蓬楚蜀云。帝城双凤下，官路八驺分。怅望前朝事，含杯几夕曛。
渡江有怀秣陵旧游八首再寄王长公·其五
作者：胡应麟
朝代：明

幕府三千客，辕门十万兵。登龙环海岱，候骑半江城。画甲飘云气，珠帘上月明。夜来清啸发，双鹤下瑶京。
渡江有怀秣陵旧游八首再寄王长公·其八
作者：胡应麟
朝代：明

柱下书堪著，壶中术已传。三花留野寺，一苇渡江天。浪息沧溟外，尘消大漠前。何须片石上，辛苦勒燕然。
渡江有怀秣陵旧游八首再寄王长公·其六
作者：胡应麟
朝代：明

玉洞留仙棹，金陵问帝都。野花朱桁雀，霜树白门乌。晏寝团牙戟，宵吟击唾壶。能教奇伟客，白首卧菰芦。
渡江有怀秣陵旧游八首再寄王长公·其四
作者：胡应麟
朝代：明

由来佳丽地，本是帝王州。绿浪邀卢女，青山抱蒋侯。桃花双阙路，柳色万家楼。总道官如屣，那知宦是游。
渡江望金陵宫阙四首
作者：胡应麟
朝代：明

望望吴天迥，遥遥越客来。万山京口立，孤舶海门开。蜃噏风雷起，龙吟日月回。凤城回首处，佳气满蓬莱。上国堪萍梗，长江动旅愁。天浮扬子树，日照广陵舟。驾浪鼋鼍语，飞空蜃鳄游。五云看咫尺，台殿拥神州。绀宇三山近，皇畿万堞遥。云藏佳丽国，地拱圣明朝。玉辇扶双凤，金瓯奠六鳌。秦淮今夜月，愁倚木兰桡。摇落江天上，秋风度李膺。来槎真汗漫，击楫岂飞腾。紫气扶天阙，明霞拱孝陵。钟山旧游地，梦绕白云层。
渡江望金陵宫阙四首·其一
作者：胡应麟
朝代：明

望望吴天迥，遥遥越客来。万山京口立，孤舶海门开。蜃噏风雷起，龙吟日月回。凤城回首处，佳气满蓬莱。
渡江望金陵宫阙四首·其三
作者：胡应麟
朝代：明

绀宇三山近，皇畿万堞遥。云藏佳丽国，地拱圣明朝。玉辇扶双凤，金瓯奠六鳌。秦淮今夜月，愁倚木兰桡。
渡江望金陵宫阙四首·其二
作者：胡应麟
朝代：明

上国堪萍梗，长江动旅愁。天浮扬子树，日照广陵舟。驾浪鼋鼍语，飞空蜃鳄游。五云看咫尺，台殿拥神州。
渡江望金陵宫阙四首·其四
作者：胡应麟
朝代：明

摇落江天上，秋风度李膺。来槎真汗漫，击楫岂飞腾。紫气扶天阙，明霞拱孝陵。钟山旧游地，梦绕白云层。
渡江闻汪司马避暑焦山有寄
作者：胡应麟
朝代：明

随缘瓢笠又东林，玉观瑶台望欲沈。长忆凤翔千仞上，不知龙卧大江心。名将日月题丹洞，赋拥云霞列翠岑。倘觅戴逵溪畔宅，秋风回棹是兰阴。
渡淮
作者：胡应麟
朝代：明

拂曙淮堤上，垂杨渐可攀。雾浓孤客舫，云浅八公山。不作投珠去，真成抱玉还。十年牛马走，端合鬓毛斑。
渡钱塘七首
作者：胡应麟
朝代：明

一夜天风挂海涛，雪山零乱舞江皋。轻舟忽渡钱塘水，万仞扶桑日色高。赭龛回望两山屯，天削银屏障海门。白浪昼看三百里，不知谁唤伍胥魂。浊浪东排万里天，平分吴越海云前。凭谁为乞支机石，坐拥浮槎到日边。十二楼台倚碧空，安期亦在紫云东。璚车笑指相逢处，摘取蟠桃万树红。江色浮空四望遥，青山斜倚木兰桡。何人共击中流楫，散发回看大海潮。十载长安祇浪游，扬帆东蹴海天流。含毫秋斗思光赋，万壑鱼龙起暮愁。坐拥轻桡入乱山，蓬莱东望彩云閒。麻姑是处堪携手，重叠秋江倚翠鬟。
渡钱塘七首·其一
作者：胡应麟
朝代：明

一夜天风挂海涛，雪山零乱舞江皋。轻舟忽渡钱塘水，万仞扶桑日色高。
渡钱塘七首·其七
作者：胡应麟
朝代：明

坐拥轻桡入乱山，蓬莱东望彩云閒。麻姑是处堪携手，重叠秋江倚翠鬟。
渡钱塘七首·其三
作者：胡应麟
朝代：明

浊浪东排万里天，平分吴越海云前。凭谁为乞支机石，坐拥浮槎到日边。
渡钱塘七首·其二
作者：胡应麟
朝代：明

赭龛回望两山屯，天削银屏障海门。白浪昼看三百里，不知谁唤伍胥魂。
渡钱塘七首·其五
作者：胡应麟
朝代：明

江色浮空四望遥，青山斜倚木兰桡。何人共击中流楫，散发回看大海潮。
渡钱塘七首·其六
作者：胡应麟
朝代：明

十载长安祇浪游，扬帆东蹴海天流。含毫秋斗思光赋，万壑鱼龙起暮愁。
渡钱塘七首·其四
作者：胡应麟
朝代：明

十二楼台倚碧空，安期亦在紫云东。璚车笑指相逢处，摘取蟠桃万树红。
渡黄河
作者：胡应麟
朝代：明

九曲黄河水，奔流下夕阳。芦根渔网集，树杪客帆张。巨石撑淮浦，高洪压吕梁。黄姑频岁约，击楫上扶桑。
渡黄河抵吕梁再寄徐参知即景舒怀共十绝句
作者：胡应麟
朝代：明

千顷清淮匹练长，使君高谊重馀皇。布帆无恙南风正，日暮行人到吕梁。漫说陈登百尺楼，十年湖海浪成游。多情好是徐元直，一借仙槎问斗牛。星宿黄河浊浪澄，长淮飞雪罢奔腾。金堤万国输王会，玉盌千秋镇茂陵。栉雨梳风事若何，古来师克在人和。飞刍直接桑乾塞，转粟新成瓠子河。花照桃源百里红，班荆曾此聚群雄。虚疑仙子栽灵药，莫认渔郎系短篷。龙起曾惊大陆前，书生今握万夫权。轻裘沛上分曹处，鼓吹牙门白日悬。千仞云龙列翠屏，乱山环匝楚天青。干旄绝顶行人过，遥指元戎放鹤亭。芒砀龙飞大泽云，高台戏马送斜曛。胡床何处邀词客，清夜黄楼万柝闻。豹略熊韬冠世姿，双龙腰下剑雄雌。封侯莫讶儒生薄，谈笑曾纡十万师。进履桥头国士踪，谷城山下记相从。功成屈指封侯日，重向金华问赤松。
渡黄河抵吕梁再寄徐参知即景舒怀共十绝句·其一
作者：胡应麟
朝代：明

千顷清淮匹练长，使君高谊重馀皇。布帆无恙南风正，日暮行人到吕梁。
渡黄河抵吕梁再寄徐参知即景舒怀共十绝句·其七
作者：胡应麟
朝代：明

千仞云龙列翠屏，乱山环匝楚天青。干旄绝顶行人过，遥指元戎放鹤亭。
渡黄河抵吕梁再寄徐参知即景舒怀共十绝句·其三
作者：胡应麟
朝代：明

星宿黄河浊浪澄，长淮飞雪罢奔腾。金堤万国输王会，玉盌千秋镇茂陵。
渡黄河抵吕梁再寄徐参知即景舒怀共十绝句·其三
作者：胡应麟
朝代：明
体裁：七言绝句

星宿黄河浊浪澄，长淮飞雪罢奔腾。金堤万国输王会，玉碗千秋镇茂陵。
渡黄河抵吕梁再寄徐参知即景舒怀共十绝句·其九
作者：胡应麟
朝代：明

豹略熊韬冠世姿，双龙腰下剑雄雌。封侯莫讶儒生薄，谈笑曾纡十万师。
渡黄河抵吕梁再寄徐参知即景舒怀共十绝句·其二
作者：胡应麟
朝代：明

漫说陈登百尺楼，十年湖海浪成游。多情好是徐元直，一借仙槎问斗牛。
渡黄河抵吕梁再寄徐参知即景舒怀共十绝句·其五
作者：胡应麟
朝代：明

花照桃源百里红，班荆曾此聚群雄。虚疑仙子栽灵药，莫认渔郎系短篷。
渡黄河抵吕梁再寄徐参知即景舒怀共十绝句·其八
作者：胡应麟
朝代：明

芒砀龙飞大泽云，高台戏马送斜曛。胡床何处邀词客，清夜黄楼万柝闻。
渡黄河抵吕梁再寄徐参知即景舒怀共十绝句·其六
作者：胡应麟
朝代：明

龙起曾惊大陆前，书生今握万夫权。轻裘沛上分曹处，鼓吹牙门白日悬。
渡黄河抵吕梁再寄徐参知即景舒怀共十绝句·其十
作者：胡应麟
朝代：明

进履桥头国士踪，谷城山下记相从。功成屈指封侯日，重向金华问赤松。
渡黄河抵吕梁再寄徐参知即景舒怀共十绝句·其四
作者：胡应麟
朝代：明

栉雨梳风事若何，古来师克在人和。飞刍直接桑乾塞，转粟新成瓠子河。
游仙词十首
作者：胡应麟
朝代：明

玉检金泥柱下藏，书成函谷暂徜徉。流沙一望三千里，遥跨青牛出大荒。玄圃明霞望不穷，金银楼殿碧天中。春风似识周王面，乍夜蟠桃万树红。百辟衣冠照鼎湖，轩辕台殿夕阳孤。云间独跨双龙背，万顷天风堕鹿卢。七步文章焕斗牛，遮须聊作御风游。狂挥大笔天河畔，题遍瑶京十二楼。羽盖如云下夕阳，俱言浮海谒东皇。麻姑夜擘红虬脯，指爪偷看一尺长。采石船头月溅衣，长鲸高擘绛霞飞。安期一见如相识，指点蓬莱万玉妃。洞里青霞照玉盘，飞星群洒石门寒。桃花五报西池发，可奈峰头局未残。缥缈飞梁驾赤城，漫劳司马问初平。金泥玉版长生籍，同向丹台列姓名。少室峰高接绛河，千秋词客斗嵯峨。谁言不是灵仙骨，遥夜天姝出大罗。海上朱明碧雾流，五仙同跨五羊游。何如野客金华洞，卧领群羊十万头。
游仙词十首·其一
作者：胡应麟
朝代：明

玉检金泥柱下藏，书成函谷暂徜徉。流沙一望三千里，遥跨青牛出大荒。
游仙词十首·其七
作者：胡应麟
朝代：明

洞里青霞照玉盘，飞星群洒石门寒。桃花五报西池发，可奈峰头局未残。
游仙词十首·其三
作者：胡应麟
朝代：明

百辟衣冠照鼎湖，轩辕台殿夕阳孤。云间独跨双龙背，万顷天风堕鹿卢。
游仙词十首·其九
作者：胡应麟
朝代：明

少室峰高接绛河，千秋词客斗嵯峨。谁言不是灵仙骨，遥夜天姝出大罗。
游仙词十首·其二
作者：胡应麟
朝代：明

玄圃明霞望不穷，金银楼殿碧天中。春风似识周王面，乍夜蟠桃万树红。
游仙词十首·其五
作者：胡应麟
朝代：明

羽盖如云下夕阳，俱言浮海谒东皇。麻姑夜擘红虬脯，指爪偷看一尺长。
游仙词十首·其八
作者：胡应麟
朝代：明

缥缈飞梁驾赤城，漫劳司马问初平。金泥玉版长生籍，同向丹台列姓名。
游仙词十首·其六
作者：胡应麟
朝代：明

采石船头月溅衣，长鲸高擘绛霞飞。安期一见如相识，指点蓬莱万玉妃。
游仙词十首·其十
作者：胡应麟
朝代：明

海上朱明碧雾流，五仙同跨五羊游。何如野客金华洞，卧领群羊十万头。
游仙词十首·其四
作者：胡应麟
朝代：明

七步文章焕斗牛，遮须聊作御风游。狂挥大笔天河畔，题遍瑶京十二楼。
游仙诗六首再寄王长公
作者：胡应麟
朝代：明

弱冠登楼汉大夫，中年舍宅傍浮屠。青霄忽下缑山鹤，白昼频飞叶县凫。仙篆可携中散读，神鞭欲赠蔡经无。由来一局千秋易，遮莫狂歌醉玉壶。采药何时下帝关，看花聊复住人寰。昆崙日月悬高卧，勾曲云霞照大还。绛节逍遥鸾驭迥，丹？缥缈凤楼閒。骑羊漫有初平骨，未乞灵砂护壮颜。曾携玉杖侍东华，一谪频年卧海涯。万顷太湖堪洗药，千层弱水待浮槎。吟窥弄玉台边月，醉蹑飞琼座里霞。何事当时勾漏客，远从荒徼问丹砂。矫首扶桑帝阙开，人间真睹谪仙才。青牛未向函关去，白马先从汉殿来。下界悬壶聊戏剧，中天乘蹻独徘徊。灵图阿母如亲授，乞取蟠桃下绛台。五夜玄扉闭薜萝，坐闻仙乐度岩阿。云中剑掷苍龙起，海上车乘白鹿过。金阙九重瞻泰岱，玉楼千里问岷峨。遮须却笑陈思国，八斗何缘到大罗。咫尺瑶坛上界分，自携真诀傍氲氤。龙蛇大陆飞丹灶，鸡犬全家住白云。种得神芝遗桂父，携将灵药寄茅君。华阳瞬息乘风到，一鹤能无洞口闻。
游仙诗六首再寄王长公·其一
作者：胡应麟
朝代：明

弱冠登楼汉大夫，中年舍宅傍浮屠。青霄忽下缑山鹤，白昼频飞叶县凫。仙篆可携中散读，神鞭欲赠蔡经无。由来一局千秋易，遮莫狂歌醉玉壶。
游仙诗六首再寄王长公·其三
作者：胡应麟
朝代：明

曾携玉杖侍东华，一谪频年卧海涯。万顷太湖堪洗药，千层弱水待浮槎。吟窥弄玉台边月，醉蹑飞琼座里霞。何事当时勾漏客，远从荒徼问丹砂。
游仙诗六首再寄王长公·其二
作者：胡应麟
朝代：明

采药何时下帝关，看花聊复住人寰。昆崙日月悬高卧，勾曲云霞照大还。绛节逍遥鸾驭迥，丹？缥缈凤楼閒。骑羊漫有初平骨，未乞灵砂护壮颜。
游仙诗六首再寄王长公·其二
作者：胡应麟
朝代：明
体裁：七言律诗

采药何时下帝关，看花聊复住人寰。昆崙日月悬高卧，勾曲云霞照大还。绛节逍遥鸾驭迥，丹�缥缈凤楼閒。骑羊漫有初平骨，未乞灵砂护壮颜。
游仙诗六首再寄王长公·其五
作者：胡应麟
朝代：明

五夜玄扉闭薜萝，坐闻仙乐度岩阿。云中剑掷苍龙起，海上车乘白鹿过。金阙九重瞻泰岱，玉楼千里问岷峨。遮须却笑陈思国，八斗何缘到大罗。
游仙诗六首再寄王长公·其六
作者：胡应麟
朝代：明

咫尺瑶坛上界分，自携真诀傍氲氤。龙蛇大陆飞丹灶，鸡犬全家住白云。种得神芝遗桂父，携将灵药寄茅君。华阳瞬息乘风到，一鹤能无洞口闻。
游仙诗六首再寄王长公·其四
作者：胡应麟
朝代：明

矫首扶桑帝阙开，人间真睹谪仙才。青牛未向函关去，白马先从汉殿来。下界悬壶聊戏剧，中天乘蹻独徘徊。灵图阿母如亲授，乞取蟠桃下绛台。
游囊杂咏五首 其一 蜡屐
作者：胡应麟
朝代：明

长物不随身，周游信双屐。中天泰华云，绝顶蓬莱日。
游囊杂咏五首 其三 如意
作者：胡应麟
朝代：明

摩挲三尺锋，虬龙挂寒铁。万古英雄心，歌成唾壶缺。
游囊杂咏五首 其二 席帽
作者：胡应麟
朝代：明

秋风饭颗巅，吟成一登眺。日暮谪仙来，相逢应大笑。
游囊杂咏五首 其五 药壶
作者：胡应麟
朝代：明

五城十二楼，高悬炼金液。朝来费长房，误入神仙宅。
游囊杂咏五首 其四 布裘
作者：胡应麟
朝代：明

清晨偶出山，一衲挂枯树。向晚白云深，蒙茸不知处。
游囊杂咏五首·蜡屐
作者：胡应麟
朝代：明

长物不随身，周游信双屐。中天泰华云，绝顶蓬莱日。秋风饭颗巅，吟成一登眺。日暮谪仙来，相逢应大笑。摩挲三尺锋，虬龙挂寒铁。万古英雄心，歌成唾壶缺。清晨偶出山，一衲挂枯树。向晚白云深，蒙茸不知处。五城十二楼，高悬炼金液。朝来费长房，误入神仙宅。
游横山庵
作者：胡应麟
朝代：明

白马何年到，名山敞梵筵。坛空诸佛下，洞古一僧禅。钵与龙俱卧，灯将虎并传。真如祗自得，谁为问青莲。
游烂柯山题青霞洞天石室中
作者：胡应麟
朝代：明

布袜芒鞋兴未阑，天风吹客上层峦。仙山七日柯初朽，人世千秋局未残。塔影半摇苍霭暮，钟声微度白云寒。龙肝食罢知难老，笑揖群真跨紫鸾。
湖上
作者：胡应麟
朝代：明

风起平林月色低，飞香十里禁城西。不知人在清凉国，万朵芙蓉夹大堤。
湖上即事二首
作者：胡应麟
朝代：明

一派笙歌拥大堤，春风携酒画桥西。回镳竞挽青丝骑，苏小门前柳色齐。垂柳朱门十万家，青帘红旆各年华。苏小墓前寒食近，碧桃无主乱飞花。
湖上即事二首·其一
作者：胡应麟
朝代：明

一派笙歌拥大堤，春风携酒画桥西。回镳竞挽青丝骑，苏小门前柳色齐。
湖上即事二首·其二
作者：胡应麟
朝代：明

垂柳朱门十万家，青帘红旆各年华。苏小墓前寒食近，碧桃无主乱飞花。
湖上同喻邦相泛舟离净慈入玉泉观鱼池上徐茂吴以家酿至余迫暮同吴生德符先归
作者：胡应麟
朝代：明

抗手河梁二十年，谈心湖上一潸然。乘风泛鹢离金界，冒雨观鱼向玉泉。叶坠丹枫孤刹底，花馀黄菊断桥前。馀杭曲米堪同醉，不奈秋空咽暮蝉。
湖上寓目
作者：胡应麟
朝代：明

猎猎轻风试碧蹄，群儿相逐段桥西。不知何处双鸳度，十数金丸落大堤。
湖上汎舟憩俞祠同赵生汝元听歌作
作者：胡应麟
朝代：明

荡漾青丝笮，淹留白接䍦。人歌朝雨后，客醉暮云时。隔竹觞频送，穿花席屡移。他年怀李白，应赋习家池。
湖上菡萏盛开游人如织抵暮皆入郭余独往坐堤畔命小奚拨阮为吴歌
作者：胡应麟
朝代：明

仲秋出湖阴，众芳亦未歇。袅袅垂杨疏，翳翳浮萍合。红蕖递芳馥，绿蒲可揽结。游子饰金羁，美人竞罗袜。笙歌夹岸起，箫鼓临流发。日入息群嚣，长谣待新月。
湖上逢王承父
作者：胡应麟
朝代：明

溪上秋风罢举杯，湖头白眼重登台。乘槎汝自昆崙至，蹑履余仍少室回。三尺剑花凌宇宙，十年囊草秘风雷。惟应烂醉乌程下，尽解鹴裘付绿醅。
湖上酒楼听歌王检讨敬夫汪司马伯玉二乐府及张伯起传奇戏作
作者：胡应麟
朝代：明

光阴百岁迅流霞，一曲东篱擅马家。何似翰林新水令，秋风迁客走天涯。水云深处木兰航，白雪纷飞大雅堂。莫向五湖寻旧迹，于今司马在郧阳。掩径频年侣博徒，阳春堂上白云孤。才闻北里歌红拂，又见东园演窃符。
湖上酒楼听歌王检讨敬夫汪司马伯玉二乐府及张伯起传奇戏作·其一
作者：胡应麟
朝代：明

光阴百岁迅流霞，一曲东篱擅马家。何似翰林新水令，秋风迁客走天涯。
湖上酒楼听歌王检讨敬夫汪司马伯玉二乐府及张伯起传奇戏作·其三
作者：胡应麟
朝代：明

掩径频年侣博徒，阳春堂上白云孤。才闻北里歌红拂，又见东园演窃符。
湖上酒楼听歌王检讨敬夫汪司马伯玉二乐府及张伯起传奇戏作·其二
作者：胡应麟
朝代：明

水云深处木兰航，白雪纷飞大雅堂。莫向五湖寻旧迹，于今司马在郧阳。
湖头夕汎
作者：胡应麟
朝代：明

十里平湖色，芳菲夹大堤。山回云梦泽，水出武陵溪。渚净凫鹥浴，篱明鸟鹊栖。沙塘何处泊，隔港已闻鸡。
湖就姑
作者：胡应麟
朝代：明

大姑住湖口，便风渡浔阳。小姑住湖心，月明就彭郎。
滕中丞行汎海上奉寄
作者：胡应麟
朝代：明

秋色辕门照大旗，千山玄甲度熊罴。频年河内讴歌借，此日淮阴号令驰。大海潮生强弩合，平湖波簇画船移。何人为草征西檄，得似袁宏幕下时。
滕观察先生招游湖上藩臬诸公咸集命余赋诗
作者：胡应麟
朝代：明

弱水盈盈一望中，群仙环佩起天风。青霄尽敛浮云色，紫气遥临大海东。
漫兴四绝
作者：胡应麟
朝代：明

斟酌千秋事，何人一瓣香。娄江宵梦断，月色满空梁。一代汪司马，怜才海内闻。乍日传书至，慇勤问白云。十载吴明卿，相闻不相识。遥夜武昌楼，梅花飞铁笛。可怪滇南老，雌黄信笔成。那知陈晦伯，剖击更无情。
漫兴四绝·其一
作者：胡应麟
朝代：明

斟酌千秋事，何人一瓣香。娄江宵梦断，月色满空梁。
漫兴四绝·其三
作者：胡应麟
朝代：明

十载吴明卿，相闻不相识。遥夜武昌楼，梅花飞铁笛。
漫兴四绝·其二
作者：胡应麟
朝代：明

一代汪司马，怜才海内闻。乍日传书至，慇勤问白云。
漫兴四绝·其四
作者：胡应麟
朝代：明

可怪滇南老，雌黄信笔成。那知陈晦伯，剖击更无情。
漳塘霁月
作者：胡应麟
朝代：明

明月娟娟漾碧沙，银塘秋水浴蒹葭。凉风忽逐双凫起，零乱中流白藕花。
潇湘座为祝无殊题
作者：胡应麟
朝代：明

我筑潇湘岛，斗室悬竹中。汝搆潇湘座，千竿舞秋风。我岛舟可沿，汝座车难通。一朝乘兴来子猷，直造竹所聊优游。主人莫作辟疆态，仰天大笑风飕飗。
潘张两生小饮舟中时童子阿四侍侧众以黄四娘呼之余赋一绝
作者：胡应麟
朝代：明

骑曹公子各翩翩，黄四娘娇压玳筵。狂杀杜陵歌扇底，烂烧银烛坐霜天。
潘翁九秩诗为望之茂才作
作者：胡应麟
朝代：明

玉醴汎蓬池，琼枝焕陆离。玄纁迟伏胜，带索异荣期。种橘盈千顷，栽花但一篱。不知柯几烂，犹阅洞中棋。
潞河东郊同胡生踏青即席赋
作者：胡应麟
朝代：明

春色三分二已过，空门相逐问维摩。新红破萼盈高树，浅绿回茎上细莎。雪里袈裟留绝域，风前杖锡度恒河。颓然一饱香厨饭，坦腹绳床话贝多。
潞河侨居逾月媵人于首夏望前举一女逾旬复举一男黄燮卿王至卿胡静父胡谷元茅厚之过集斋头戏作
作者：胡应麟
朝代：明

拂曙悬弧向草莱，经旬弄瓦坐莓苔。雄雌敢谓双龙出，络奕偏劳驷马来。柳絮何时吟院落，芝兰遥夜发庭台。无嫌婚嫁催头白，九域名山候赋才。
潞河南发永叔黄门舟中话旧因读余少作绝句石梁横截海天流明灭飞霞挂岭头及蒲桃新绿照人明三语则余皆忘之并失其稿矣戏为足成二章
作者：胡应麟
朝代：明

石梁横截海天流，明灭飞霞挂岭头。好去大罗仙子宅，碧桃千树倚苍虬。郁金沉水未称豪，喷玉飞泉助彩毫。北塞迩来饶薏苡，西凉何处问蒲萄。
潞河南发永叔黄门舟中话旧因读余少作绝句石梁横截海天流明灭飞霞挂岭头及蒲桃新绿照人明三语则余皆忘之并失其稿矣戏为足成二章潞河南发永叔黄门舟中话旧因读余少作绝句石梁横截海天流明灭飞霞挂岭头及蒲桃新绿照人明三语则余皆忘之并失其稿矣戏为足成二章·其二
作者：胡应麟
朝代：明
体裁：七言绝句

郁金沉水未称豪，喷玉飞泉助彩毫。北塞迩来饶薏苡，西凉何处问蒲萄。
潞河南发永叔黄门虚所乘舟以见待赋谢二章
作者：胡应麟
朝代：明

北上青冥问紫宸，东归沧海话垂纶。那知锦缆登仙客，犹恋绨袍谒帝人。万里长风吹浪日，千山晴雪渡江晨。豪游是处堪河朔，底事平原话浃旬。携手双星散玉函，故人憔悴百花潭。多情落日停丝笮，无恙西风入布帆。大泽鱼龙天上下，清溪凫雁地东南。联舻且角新题句，何限江枫逐夜谈。
潞河南发永叔黄门虚所乘舟以见待赋谢二章·其一
作者：胡应麟
朝代：明

北上青冥问紫宸，东归沧海话垂纶。那知锦缆登仙客，犹恋绨袍谒帝人。万里长风吹浪日，千山晴雪渡江晨。豪游是处堪河朔，底事平原话浃旬。